open-index/open-wikipedia-markdown huggingface dataset:
ആത്മകഥ (ഗ്രന്ഥം)

ഇ.എം.എസ്. നമ്പൂതിരിപ്പാട് രചിച്ച  ആത്മകഥാഗ്രന്ഥമാണ് **ആത്മകഥ**. പലവക ഗ്രന്ഥങ്ങൾക്കായി നൽകുന്ന കേരള സാഹിത്യ അക്കാദമി പുരസ്കാരം 1970-ൽ ഈ കൃതി നേടി. 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളത്തിലെ ആത്മകഥകൾ
കണ്ണീരും കിനാവും

വി.ടി. ഭട്ടതിരിപ്പാട് രചിച്ച  ഗ്രന്ഥമാണ് **കണ്ണീരും കിനാവും**. 1971-ലെ  കേരള സാഹിത്യ അക്കാദമി പുരസ്കാരം ഈ കൃതിക്കാണു ലഭിച്ചത്. 

വി ടി -യുടെ ബാല്യം കൗമാരം യവ്വനം പോലെ തന്നെ ബ്രാഹ്മണ സമൂഹം അനാചാരങ്ങളിൽ നിന്ന് പുറത്തു വരുന്നത് വരച്ചു കാട്ടുന്ന ആത്മകഥ പലപ്പോഴും ഒരു ചരിത്ര പുസ്തകമായും ഉയരുന്നത് കാണാം.
‘ഉണ്ണുക, ഉറങ്ങുക, ഗർഭമുണ്ടാക്കുക’, ‘വയ്ക്കുക, വിളമ്പുക, പ്രസവിക്കുക’തുടങ്ങി വിവാദപരമായ പ്രസ്‌താവനകളിൽ മുഖമടച്ചു പ്രഖ്യാപിക്കുന്ന ആഖ്യാന ശൈലി രചനയിൽ അവലംബിച്ചിരിക്കുന്നു.നങ്ങേമയും അമ്മുക്കുട്ടിയും സ്വകാര്യ ജീവിതത്തിലെ വേദനകളും ആത്മകഥാ ലക്ഷണങ്ങൾ പൂർണത്തിൽ എത്തിക്കുമ്പോളും കൃത്യമായ രാഷ്ട്രീയ സാമൂഹിക വീക്ഷണങ്ങൾ അടങ്ങുന്ന ഒരു ചരിത്ര പഠന സഹായി കൂടി ആയി തീരുന്നുണ്ട് പലപ്പോഴും ഈ പുസ്തകം.

"1921-ൽ അഹമ്മദാബാദിൽ നടന്ന ഇന്ത്യൻ നാഷനൽ കോൺഗ്രസ്സിൻറെ വാർഷികത്തിൽ ഞാൻ കേരളത്തിൻറെ ഒരു പ്രതിനിധിയായി പങ്കെടുത്തു."എന്നതൊഴിച്ചാൽ അവിടെ സംഭവിച്ച രാഷ്ട്രീയ തീരുമാനങ്ങളെ ബോധപൂർവം ഒഴിവാക്കി തന്റെ കേരളം നവോത്ഥാനം എന്ന ലക്ഷ്യത്തിലേക്കു വി ടി കൃത്യമായി ഒരുക്കുന്നത് ഒരു വിരോധാഭാസമാണ് . ഇന്ത്യയുടെ ചുറ്റുപാടിനേക്കാൾ ഉപരി കേരളം സമൂഹം തന്നെ ആയിരുന്നു അദ്ദേഹത്തിന്റെ പ്രവൃത്തി മേഖല എന്നതിന് ഒരു അടിവര മാത്രമാണ് പ്രസ്തുത ഭാഗം  

വിദ്യാഭ്യാസവിപ്ലവത്തിലും സാമൂഹ്യവിപ്ലവത്തിലും അദ്ദേഹം വഹിച്ച പങ്കിനെക്കുറിച്ചു പറയുന്ന ആത്മകഥാസ്വഭാവമുള്ള ഗ്രന്ഥമാണിത് 

## അവലംബം

വർഗ്ഗം:മലയാളത്തിലെ ആത്മകഥകൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
വേല മനസ്സിലിരിക്കട്ടെ

വേളൂർ കൃഷ്ണൻകുട്ടി രചിച്ച ഹാസ്യസാഹിത്യ ഗ്രന്ഥമാണ് **വേല മനസ്സിലിരിക്കട്ടെ**. 1974-ൽ പലവക ഗ്രന്ഥങ്ങൾക്കായി നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. 

പതിനാലു ചെറുകഥകളുടെ സമാഹാരമാണിത് 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളചെറുകഥകൾ
വർഗ്ഗം:മലയാള ഹാസ്യസാഹിത്യം
ജീവിതപ്പാത

മലയാളത്തിലെ നോവലിസ്റ്റും നാടകകൃത്തും. കമ്മ്യൂണിസ്റ്റ് സഹയാത്രികനും പുരോഗമനസാഹിത്യപ്രസ്ഥാനത്തിന്റെ നേതാവുമായിരുന്ന ഗോവിന്ദപിഷാരോടി എന്ന ചെറുകാടിന്റെ ആത്മകഥയാണ് **ജീവിതപ്പാത**. 1975-ൽ പലവക ഗ്രന്ഥങ്ങൾക്കായി നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.  .
## ഉള്ളടക്കം
കമ്മ്യൂണിസ്റ്റ് പാർട്ടിയെ ശക്തിപെടുത്താൻ കഠിനപ്രയത്നം ചെയ്ത പ്രവർത്തകരിൽ പ്രമുഖനാണ് ഗോവിന്ദ പിഷാരടി അഥവാ ചെറുകാട്. മലയാള സാഹിത്യത്തിന് വിലപ്പെട്ട സംഭാവനകൾ അദ്ദേഹം നൽകിയിട്ടുണ്ട്.

ജീവിതപ്പാതയിലെ സഞ്ചാരത്തിനിടയിൽ തെളിഞ്ഞു വരുന്ന ജീവിതരേഖ ഇങ്ങനെയാണ്:മലപ്പുറം ജീല്ലയിലെ പെരിന്തൽമണ്ണ താലുക്കിലെ ചെമ്മലശേരിയിലെ ചെറുകാട് പിഷാരത്താണ് 1914 ഓഗസ്റ്റ്‌ 26-നു ചെറുകാട് ജനിച്ചത്‌. മലപ്പുറം, പെരിന്തൽമണ്ണ, ചെറുകര, കരിങ്ങനാട് എന്നിവിടങ്ങളിലായി പഠനം പൂർത്തിയാക്കി. അതിനു ശേഷം പല കോളേജുകളിലും അധ്യാപകനായി സേവനമനുഷ്ട്ടിച്ചു. ജോലിയിൽ നിന്നും വിരമിച്ച ശേഷം യു.ജി.സി പ്രൊഫസർ ആയി പ്രവർത്തിച്ചു.

കൃത്യമായ ബ്രാഹ്മണ ചിട്ടകളിൽ വളർന്നുവന്ന ഗോവിന്ദ പിഷാരടി, ഈശ്വരവിശ്വാസിയും ആയിരുന്നു. കൂട്ടുകുടുംബത്തിലെ ദാരിദ്ര്യവും കഷ്ടപ്പാടുകളും രസകരമായ രീതിയിൽ അദ്ദേഹം വിവരിക്കുന്നു. ആ വീട്ടിലെ ഓരോ അംഗവും തൻറെ ജീവിതത്തിൽ ചെലുത്തിയ സ്വാധീനം വ്യക്തമായ രീതിയിൽ ചെറുകാട് ചൂണ്ടിക്കാണിക്കുന്നു. സംസ്കൃത വിദ്യാഭ്യാസവും, ഉപനയനവും അനുബന്ധ ബ്രാഹ്മണനിയമങ്ങളും പാലിച്ചു വന്ന ആ ബ്രാഹ്മണബാലൻ എപ്പ്രകാരമാണ് വിപ്ലവപ്രസ്ഥാനത്തിലേക്ക് ആകർഷിക്കപ്പെട്ടത് എന്ന് അദ്ദേഹത്തിൻറെ ആത്മകഥ വ്യക്തമാക്കുന്നു. ബാല്യകാലം മുതൽ ജീവിതത്തിൻറെ പകുതിയിൽ കൂടുതൽ കാലവും ജീവിതപ്പാതയിൽ അദ്ദേഹം വരച്ചുകാട്ടുന്നു. ഒരു ആത്മകഥയുടെ എല്ലാ സവിശേഷതകളും ഉൾകൊള്ളുന്ന ഈ കൃതിയുടെ രചനയിൽ ചെറുകാട് സത്യസന്ധതയും സമർപ്പണവും പുലർത്തിയിട്ടുണ്ട്. അതുകൊണ്ട് തന്നെ ജീവിതത്തിൻറെ വളരെ കഠിനമായ നിമിഷങ്ങളെപ്പോലും, സ്വകാര്യസന്ദർഭങ്ങളെപ്പോലും ലാഘവത്തോടെ, ലാളിത്യത്തോടെ അനുവാചകന് മുന്നിൽ തുറന്നുവെക്കുന്നു. സ്വന്തം ആത്മകഥയിൽക്കൂടി പുലാമന്തോൾ പുഴയുടെയും, ചെറുകാടിൻറെയും ചരിത്രവും വർത്തമാനവും ആണ് ഗ്രന്ഥകർത്താവു വരച്ചിടുന്നത്. പുസ്തകതിൻറെ ആദ്യ താളുകളുടെ വായനയിൽക്കൂടി അനുവാചകനെ സ്വന്തം ഇല്ലത്തേക്ക് കൊണ്ടുപോകുന്നു. ബ്രാഹ്മണ സമുദായത്തിൽ തന്നെ കീഴ്തട്ടിൽ ഉള്ളവർ അനുഭവിക്കുന്ന ദുരിതങ്ങളും, അവഗണനയും ഇതിൽ വ്യക്തമാക്കുന്നുണ്ട്.

ജീവിതപ്പാത' എന്നത് പി.ഗോവിന്ദ പിഷാരടിയുടെ ആത്മകഥ മാത്രമല്ല, കമ്മ്യൂണിസ്റ്റ്‌ പാർട്ടിയുടെ ചരിത്രരേഖ കൂടിയാണ്. അക്കാലത്തു നടന്നിട്ടുള്ള പാർട്ടി മീറ്റിങ്ങുകളും, സമരങ്ങളും, ഒളിവിൽപ്പോക്കും, രഹസ്യകൂടിക്കാഴ്ച്ചകളും എല്ലാം ഗ്രന്ഥത്തിൽ വിവരിച്ചിരിക്കുന്നു. കേരളത്തിൻറെ ചിന്താഗതിയിലും, രാഷ്ട്രീയനയങ്ങളിലും വന്ന മാറ്റങ്ങൾ അദ്ദേഹം ചൂണ്ടികാണിക്കുന്നു. 'ജീവിതപ്പാത' എന്ന ഈ ആത്മകഥ ഒരു പരിധി വരെ കേരളത്തിലെ കമ്മ്യൂണിസ്റ്റ്‌ പാർട്ടിയുടെ ജീവിതരേഖ കൂടിയാണ്.

1975-ൽ കേരള സാഹിത്യ അക്കാദമി പുരസ്കാരവും  1976-ൽ കേന്ദ്ര സാഹിത്യ അക്കാദമി പുരസ്‌കാരവും നേടിയ ഈ കൃതി മലയാള സാഹിത്യ മേഖലക്ക് എന്നും ഒരു മുതൽക്കൂട്ടാണ്..

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളത്തിലെ ആത്മകഥകൾ
ഡിസ്സി ഡീൻ

പ്രമുഖനായ അമേരിക്കൻ ബേസ്ബാൾ താരമായിരുന്നു **ഡിസ്സി ഡീൻ**(ജനുവരി 16, 1910 – ജൂലൈ 17, 1974). 
## ജീവിതരേഖ
ലൂക്കാസിൽ 1911 ജ. 16-ന് ജനിച്ചു. രണ്ടാം തരം വരെ പഠിച്ച ശേഷം സ്ക്കൂളുപേക്ഷിച്ച ഇദ്ദേഹം പതിനാറു വയസ്സു വരെ സ്വന്തമായി അധ്വാനിച്ചു ജീവിക്കുകയായിരുന്നു. തുടർന്ന് മൂന്നു വർഷം അമേരിക്കൻ പട്ടാളത്തിൽ സേവനമനുഷ്ഠിച്ചു. 1930 മുതൽ സെന്റ് ലൂയീസിന്റെ അംഗീകൃത കായിക താരമായി. 1932 മുതൽ 37 വരെയുളള കാലയളവിനുള്ളിൽ അവർക്കു വേണ്ടി ബേസ്ബാൾ റിക്കാർഡുകൾ കുറിച്ചു. 1938 മുതൽ 41 വരെ ചിക്കാഗോ നാഷണൽ ലീഗിനു വേണ്ടിയായിരുന്നു കളിച്ചിരുന്നത്. 1934 ആയപ്പോൾത്തന്നെ ഇദ്ദേഹം മുപ്പതിലേറെ ഗെയിമുകളിൽ വിജയം കരസ്ഥമാക്കിയിരുന്നു. അമേരിക്കയിലെ ഏറ്റവും വിഖ്യാതനായ ബേസ്ബാൾ കളിക്കാരനായിരുന്ന ഇദ്ദേഹത്തിന് 1941-ൽ കൈയ്ക്ക് പറ്റിയ പരിക്കു കാരണം കളിയോട് വിടപറയേണ്ടിവന്നു. തുടർന്ന് കായിക പ്രക്ഷേപണ രംഗത്ത് ഇദ്ദേഹം സേവനമനുഷ്ഠിക്കുകയുണ്ടായി. 150 ലേറെ 'പിച്ചിംഗ്' വിജയങ്ങൾ നേടിയ ഇദ്ദേഹം 1974 ജൂ. 17-ന് അന്തരിച്ചു. 
## അവലംബം

## അധിക വായനയ്ക്ക്
## പുറം കണ്ണികൾ
*
* 
* Dizzy Dean Baseball, Inc.
* ''Pride of St. Louis''

വർഗ്ഗം:അമേരിക്കൻ ബേസ്ബാൾ താരങ്ങൾ
വർഗ്ഗം:1910-ൽ ജനിച്ചവർ
വർഗ്ഗം:1974-ൽ മരിച്ചവർ
വർഗ്ഗം:ജനുവരി 16-ന് ജനിച്ചവർ
വർഗ്ഗം:ജൂലൈ 17-ന് മരിച്ചവർ
ആൽഫ്രഡ് ഡീക്കിൻ

ആസ്ട്രേലിയയിലെ പ്രമുഖനായ രാഷ്ട്രീയ പ്രവർത്തകനായിരുന്നു ആൽഫ്രഡ് ഡീക്കിൻ(3 ആഗസ്റ്റ് 1856 – 7 ഒക്ടോബർ 1919). ആസ്റ്റ്രേലിയയ്ക്ക് ഒരു ഏകീകൃത ഭരണം നേടിയെടുക്കുന്നതിനു വേണ്ടിയുള്ള പ്രവർത്തനങ്ങളിലൂടെയാണ് ഇദ്ദേഹം ശ്രദ്ധേയനായത്. 1903 മുതൽ 10 വരെ ആസ്റ്റ്രേലിയയുടെ പ്രധാനമന്ത്രിയായി സേവനമനുഷ്ഠിച്ചു.
## ജീവിതരേഖ
വിക്റ്റോറിയയിലെ ഫിറ്റ്സ്റോയിൽ (Fitzroy) 1856 ആഗ. 3-നായിരുന്നു ഇദ്ദേഹത്തിന്റെ ജനനം. നിയമവിദ്യാഭ്യാസം പൂർത്തിയാക്കിയശേഷം 1877-ൽ അഭിഭാഷകനായി. സ്ക്കൂൾ അധ്യാപകനായും പത്രപ്രവർത്തകനായും സേവനമനുഷ്ഠിച്ചിട്ടുണ്ട്. സാഹിത്യത്തിലും തത്ത്വശാസ്ത്രത്തിലും ഇദ്ദേഹം മികച്ച പാണ്ഡിത്യം നേടിയിരുന്നു. 1880-കളിലാണ് ആൽഫ്രഡ് ഡീക്കിൻ രാഷ്ട്രീയരംഗത്തു പ്രവർത്തനമാരംഭിച്ചത്. ഇദ്ദേഹം ഒരു ലിബറൽ പക്ഷക്കാരനായിരുന്നു. വിക്റ്റോറിയ പ്രവിശ്യയിലെ നിയമസഭയിൽ 1880-ൽ അംഗമായി. തുടർന്ന് നിരവധി പ്രധാന പദവികൾ വഹിക്കുവാൻ ഇദ്ദേഹത്തിന് അവസരം ലഭിച്ചു. വിക്റ്റോറിയയിൽ ജലസേചന മന്ത്രിയായിരിക്കെ ഈ രംഗത്ത് ശ്രദ്ധേയമായ പ്രവർത്തനം കാഴ്ചവയ്ക്കുകയുണ്ടായി. ജലസേചനം സംബന്ധിച്ചുള്ള ആധികാരിക ഗ്രന്ഥങ്ങളും ഇദ്ദേഹം രചിച്ചിട്ടുണ്ട്. ആസ്റ്റ്രേലിയൻ ഫെഡറേഷൻ സ്ഥാപിതമാകുന്നതിനുവേണ്ടി ഇദ്ദേഹം 1890 കളിൽ സജീവമായി പ്രവർത്തിച്ചു. ഇതുമായി ബന്ധപ്പെട്ട പല അന്താരാഷ്ട്ര സമ്മേളനങ്ങളിലും ശ്രദ്ധേയമായ സാന്നിധ്യം പ്രകടിപ്പിക്കുകയും ചെയ്തു. ആസ്റ്റ്രേലിയൻ ഫെഡറൽ കോമൺവെൽത്തിനെ സംബന്ധിച്ച നിയമം ബ്രിട്ടിഷ് പാർലമെന്റിനെക്കൊണ്ട് അംഗീകരിപ്പിക്കുവാൻ 1900-ൽ ലണ്ടനിലേക്കു പോയ ആറംഗ പ്രതിനിധി സംഘത്തിൽ ആൽഫ്രഡ് ഡീക്കിനും അംഗമായിരുന്നു. കോമ ൺവെൽത്ത് സ്ഥാപിതമായതോടെ അതിന്റെ ആദ്യത്തെ അറ്റോർണി ജനറലായി 1901 മുതൽ 03 വരെ സേവനമനുഷ്ഠിക്കാനും ഇദ്ദേഹത്തിനു കഴിഞ്ഞു. സർ എഡ്മണ്ട് ബാർട്ടൻ വിരമിച്ചശേഷം ഇദ്ദേഹം 1903-ൽ ആസ്റ്റ്രേലിയയിലെ രണ്ടാമത്തെ പ്രധാനമന്ത്രിയായി നിയുക്തനായി. ലിബറൽ പാർട്ടി നേതാവായിരുന്ന ഇദ്ദേഹം മൂന്നു തവണ (1903-04, 1905-08, 1909-10) പ്രധാനമന്ത്രി പദത്തിൽ അവരോധിതനായിട്ടുണ്ട്. പ്രധാനമന്ത്രിയായിരിക്കെ സാമൂഹിക നിയമ നിർമ്മാണത്തിനുവേണ്ടിയും ആസ്റ്റ്രേലിയൻ നാവികസേന രൂപവത്കരിക്കുന്നതിനുവേണ്ടിയുമുള്ള ഇദ്ദേഹത്തിന്റെ പ്രവർത്തനങ്ങളാണ് വളരെയധികം ശ്രദ്ധേയമായിത്തീർന്നത്. 1910-ൽ അധികാരമൊഴിഞ്ഞ ശേഷവും രാഷ്ട്രീയരംഗത്തു പ്രവർത്തിച്ചിരുന്നെങ്കിലും അനാരോഗ്യം മൂലം 1913-ൽ ഈ രംഗത്തുനിന്നു വിരമിക്കേണ്ടിവന്നു. ഇറിഗേഷൻ ഇൻ വെസ്റ്റേൺ അമേരിക്ക (1855), ഇറിഗേഷൻ ഇൻ ഇന്ത്യ (1892), ഇറിഗേഷൻ ഇൻ ആസ്റ്റ്രേലിയ (1893), ടെമ്പിൾ ആൻഡ് ടോംബ് ഇൻ ഇന്ത്യ (1894) തുടങ്ങിയ ഗ്രന്ഥങ്ങൾ ഇദ്ദേഹം രചിച്ചിട്ടുണ്ട്. 1919 ഒ. 7-ന് ഇദ്ദേഹം മെൽബണിൽ നിര്യാതനായി. 
## കൃതികൾ
*ദ ഫെഡറൽ സ്റ്റോറി
## അവലംബം

## അധിക വായനയ്ക്ക്
## പുറം കണ്ണികൾ

* Alfred Deakin  – Australia's Prime Ministers / National Archives of Australia
* Guide to the papers of Alfred Deakin held and selectively digitised by the National Library of Australia
* Alfred Deakin Prime Ministerial Library
* Deakin University
* Alfred Deakin's personal library on LibraryThing

വർഗ്ഗം:ഓസ്ട്രേലിയൻ പ്രധാനമന്ത്രിമാർ
വർഗ്ഗം:ഓഗസ്റ്റ് 3-ന് ജനിച്ചവർ
വർഗ്ഗം:ഒക്ടോബർ 7-ന് മരിച്ചവർ
വർഗ്ഗം:1856-ൽ ജനിച്ചവർ
വർഗ്ഗം:1919-ൽ മരിച്ചവർ
എപിക്ലോറോഹൈഡ്രിൻ

ക്ലോറിനും ഇപോക്സി ഗ്രൂപ്പും  അടങ്ങിയിട്ടുളള ഓർഗാനിക് രാസസംയുക്തമാണ്, **എപിക്ലോറോഹൈഡ്രിൻ**..  രാസവ്യവസായ രംഗത്ത് വളരെയധികം ഉപയോഗപ്പെടുന്നു.ഇപോക്സി റെസിനുകൾ ഉണ്ടാക്കാൻ അവശ്യം വേണ്ട രാസസംയുക്തമാണ് ഇത്.   
### അവലംബം


ഓർഗാനിക് രാസസം‌യുക്തങ്ങൾ
കേരളത്തിന്റെ സാംസ്കാരിക ചരിത്രം (ഗ്രന്ഥം)

പി.കെ. ഗോപാലകൃഷ്ണൻ രചിച്ച  ചരിത്രഗ്രന്ഥമാണ് **കേരളത്തിന്റെ സാംസ്കാരിക ചരിത്രം**. 1977-ൽ പലവക ഗ്രന്ഥങ്ങൾക്കായി നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. 

## ഉള്ളടക്കം

മലയാള ഭാഷയുടെ ഉൽപ്പത്തിയെപ്പറ്റിയുള്ള അഭിപ്രായങ്ങൾ,  മലയാളസംസ്കാരത്തിന്റെ ആദ്യകാലചരിത്രം; തിരുവിതാംകൂറിന്റേതുൾപ്പെടെയുള്ള നാട്ടുരാജ്യചരിത്രം; ശ്രീനാരായണഗുരുവുൾപ്പെടെയുള്ളവർ  ആധുനിക കേരളത്തിന്റെ സാംസ്കാരത്തിനു നൽകിയ സംഭാവനകൾ എന്നിവയൊക്കെ ഈ പുസ്തകത്തിൽ പ്രതിപാദിക്കപ്പെടുന്നുണ്ട്. 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:ചരിത്രഗ്രന്ഥങ്ങൾ
വർഗ്ഗം:മലയാളഗ്രന്ഥങ്ങൾ
വർഗ്ഗം:കേരളത്തെ സംബന്ധിച്ച ഗ്രന്ഥങ്ങൾ
കുപ്പി

ഇടുങ്ങിയ കഴുത്തും അതിനു മുകളിലായി ഒരു വായും ഉള്ള ദൃഢമായ ധാരകങ്ങളെയാണ് **കുപ്പി** എന്നു വിളിക്കുന്നത്. നേരെമറിച്ച് ജാർ ജഗ്ഗ് മുതലായവയ്ക്ക് വലിയ വായാണ് ഉള്ളത്. സ്ഫടികം, കളിമണ്ണ്, പ്ലാസ്റ്റിക്, അലുമിനിയം തുടങ്ങിയ വസ്തുക്കൾ കൊണ്ടാണ് സധാരണ കുപ്പികൾ നിർമ്മിക്കാറ്. പൊതുവെ ദ്രവ രൂപത്തിലുള്ള വെള്ളം, എണ്ണകൾ, മരുന്നുകൾ, രാസവസ്തുക്കൾ, പാൽ, മദ്യം മുതലായ വസ്തുക്കൾ സൂക്ഷിച്ചു വയ്കാനാണ് കുപ്പികൾ ഉപയോഗിക്കാറ്.

വർഗ്ഗം:കുപ്പികൾ
ഭരണിക്കാവ് ശിവകുമാർ

പ്രമുഖ മലയാളചലച്ചിത്ര ഗാനരചയിതാവായിരുന്നു **ഭരണിക്കാവ് ശിവകുമാർ** (17 ജൂൺ 1949 - 24 ജനുവരി 2007).

## ജീവിതരേഖ
1949 ജൂൺ 17-ന് നാരായണൻ ഉണ്ണിത്താന്റെ മകനായി ആലപ്പുഴ ജില്ലയിൽ മാവേലിക്കരയ്ക്കടുത്ത് ഭരണിക്കാവ് കറ്റാനത്ത് ജനിച്ച ഇദ്ദേഹം ‘രാമചന്ദ്രവിലാസം’ എന്ന മഹാകാവ്യത്തിന്റെ കർത്താവെന്ന നിലയിൽ പ്രശസ്തനായ മഹാകവി അഴകത്ത് പത്മനാഭക്കുറുപ്പിന്റെ ചെറുമകനായിരുന്നു. അച്ഛൻ നാരായണൻ ഉണ്ണിത്താൻ. കറ്റാനം പോപ്പ് പയസ്സ് ഹൈസ്കൂളിലെ പഠനം കഴിഞ്ഞ് ചങ്ങനാശ്ശേരി എൻഎസ്എസ് കോളേജിൽനിന്ന് ആംഗലേയ സാഹിത്യത്തിൽ ബിരുദാനന്തരബിരുദം നേടി. ചെറുപ്പംതൊട്ട് കവിതകൾ എഴുതിയിരുന്ന ശിവകുമാർ തോപ്പിൽ ഭാസിഉൾപ്പെടെയുള്ള ധാരാളംപേരുടെ നാടകങ്ങൾക്ക് പാട്ടെഴുതിയിട്ടുണ്ട്

1973-ൽ വിൻസന്റ് മാസ്റ്റർ സംവിധാനംചെയ്ത 'ചെണ്ട' എന്ന ചിത്രത്തിൽ വയലാറിനും ഭാസ്കരൻ മാഷിനുമൊപ്പം പാട്ടെഴുതിയാണ് ഭരണിക്കാവ് ശിവകുമാർ സിനിമാരംഗത്തുവന്നത്.  കായംകുളം എം.എസ്.എം കോളേജ് അധ്യാപകനായും മലയാളരാജ്യം വാരികയിൽ സബ് എഡിറ്ററായും ഹിന്ദു പത്രത്തിൽ വിവർത്തകനായും സേവനമനുഷ്ഠിച്ചു.

മലയാളത്തിലും തമിഴിലും ഹിന്ദിയിലും പാട്ടുകളെഴുതിയ ശിവകുമാർ നാടകം, തിരക്കഥ, നോവൽ എന്നിവയും എഴുതിയിട്ടുണ്ട്. സിനിമാ നിർമ്മാതാവും സംവിധായകനും കൂടിയായിരുന്നു ഇദ്ദേഹം. 2007 ജനുവരി 24-ന് തികച്ചും ആകസ്മികമായി തന്റെ 58-ആം വയസ്സിൽ തിരുവനന്തപുരത്തെ വീട്ടിൽ വച്ച് അദ്ദേഹം അന്തരിച്ചു. ഹൃദയാഘാതമായിരുന്നു മരണകാരണം. ഓമനയാണ് ഭാര്യ. പാർവ്വതി എന്നൊരു മകളുണ്ട്.

## പുരസ്കാരം
1975ൽ ഗാനരചനയ്ക്കുള്ള മെഡിമിക്സ്  അവാർഡ്, 2003ൽ എംവിഇഎസ് ടെലിവിഷൻ അവാർഡ്, 2005ലെ വയലാർ സ്മാരക സമിതി അവാർഡ് എന്നിവ ലഭിച്ചു.

## അവലംബം

## പുറം കണ്ണികൾ
*കവിയുടെ കാൽപ്പാടുകൾ 
*സംഗീതം നൽകിയ സിനിമകൾ 

വർഗ്ഗം:ചലച്ചിത്ര ഗാനരചയിതാക്കൾ
വർഗ്ഗം:മികച്ച ഗാനരചയിതാവിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:1949-ൽ ജനിച്ചവർ
വർഗ്ഗം:2007-ൽ മരിച്ചവർ
വർഗ്ഗം:ജൂൺ 17-ന് ജനിച്ചവർ
വർഗ്ഗം:ജനുവരി 24-ന് മരിച്ചവർ
ബിസ് ഫിനോൾ എ

**ബിസ് ഫിനോൾ എ**  എന്ന ഓർഗാനിക് രാസസംയുക്തം, BPA എന്ന ചുരുക്കപ്പേരിലാണ്
, രാസവ്യവസായ രംഗത്ത് കൂടുതൽ അറിയപ്പെടുന്നത്. പോളികാർബണേറ്റ്, ഇപോക്സി റെസിനുകൾ എന്നീപോളിമറുകളിലെ  പ്രധാന ഘടകം  ബിപിഎ ആണ്.

 

സമീപകാലത്തായി യൂറോപ്പിയൻ യൂണിയൻ, കാനഡ, അമേരിക്കൻ ഐക്യനാടുകൾ എന്നിവിടങ്ങളിൽ കുഞ്ഞുങ്ങൾക്കുള്ള പാൽകുപ്പികളുടെ നിർമ്മാണത്തിൽ ബി.പി.എ നിരോധിച്ചു.

## അവലംബം
 

വർഗ്ഗം :ഓർഗാനിക് രാസസം‌യുക്തങ്ങൾ
ലിയു സിയാങ്

ചൈനീസ് അത്‌ലറ്റാണ് **ലിയു സിയാങ്**. 110 മീറ്റർ ഹർഡിൽസാണ് ലിയുവിന്റെ ഇനം. ട്രാക്കിലെ ചൈനയുടെ ആദ്യ സ്വർണ മെഡൽ ജേതാവാണ് ഇദ്ദേഹം. 2004ൽ ആതൻസിൽ ലോക റെക്കാഡോടെ സ്വർണമണിഞ്ഞാണ് ലിയു ചരിത്രം സൃഷ്ടിച്ചത്. അന്ന് കുറിച്ച 12.91 സെക്കൻഡ് എന്ന റെക്കോഡ് ഇപ്പോഴും അഭേദ്യമായി തുടരുകയാണ്. ലോകറെക്കാഡിനും ഒളിമ്പിക് സ്വർണത്തിനും ശേഷം ലോക ചാമ്പ്യൻപ്പിലും സ്വർണമണിഞ്ഞ് അപൂർവമായ ട്രിപ്പിൽ തികയ്ക്കുകയും ചെയ്തു. ഈ നേട്ടം കൈവരിക്കുന്ന ആദ്യ ചൈനീസ് താരം കൂടിയാണ് ലിയു. നേട്ടങ്ങുടെ നെറുകയിൽ നിൽക്കുമ്പോഴാണ് കാൽക്കുഴയ്ക്ക് പരിക്ക് പിടികൂടിയത്. ഇതേ തുടർന്ന് നടന്ന ബെയ്ജിങ്ങ് ഒളിമ്പിക്സിൽ ഫൗൾ സ്റ്റാർട്ടിനാൾ പുറത്താക്കപ്പെട്ടു. ലണ്ടനിൽ ഹീറ്റ്സിൽ ആദ്യത്തെ ഹർഡിലിൽ തന്നെ കാൽ തട്ടി വീണ് പുറത്തായി. കഴിഞ്ഞ ലോക ചാമ്പ്യൻഷിപ്പിൽ ലിയുവിന് വെങ്കലമാണ് നേടാൻ കഴിഞ്ഞതെങ്കിലും പിന്നീട് രണ്ടാം സ്ഥാനത്തെത്തിയ ക്യൂബൻ താരം ഡെയ്‌റൺ റോബിൾസ് അയോഗ്യനാക്കപ്പെട്ടതോടെ വെള്ളിക്ക് അർഹനാവുകയായിരുന്നു.

## ലണ്ടനിൽ
110 മീറ്റർ ഹർഡിൽസിന്റെ ഹീറ്റ്സിൽ ആദ്യത്തെ ഹർഡിലിൽ തന്നെ കാൽ തട്ടി വീണ് പുറത്തായി. തുടക്കത്തിൽ ഉജ്ജ്വലമായി കുതിച്ച ലിയു ആദ്യ ഹർഡിൽ ക്ലിയർ ചെയ്യാനുള്ള ശ്രമത്തിനിടെ ഇടതുകാൽ ഹർഡിലിൽ ഇടിക്കുകയായിരുന്നു. വർഷങ്ങളായി വേട്ടയാടിക്കൊണ്ടിരുന്ന വലതു കാൽക്കുഴയുടെ പരിക്ക്മൂലം ശരിക്കും ടേക്ക്ഓഫ് ചെയ്യാൻ കഴിയാത്തതാണ് കാൽ ഹർഡിലിൽ ഇടിക്കാൻ കാരണം. താഴെ വീണ് വേദന കൊണ്ട് പുളഞ്ഞ് ട്രാക്കിൽ നിന്ന് മുടന്തിപ്പോയ ലിയു മുടന്തിത്തന്നെ തിരിച്ച് വന്ന് മത്സരം പൂർത്തിയാക്കാൻ ശ്രമിച്ചു. പക്ഷെ സാധിച്ചില്ല. തളർന്ന് നിന്ന അദ്ദേഹത്തെ, കൂടെ ഓടിയ ബ്രിട്ടന്റെ ആൻഡി ടേണറും സ്‌പെയിനിന്റെ ജാക്‌സൺ ക്വിനോനസും ചേർന്ന് താങ്ങി ട്രാക്കിൽ നിന്ന് കൊണ്ടുപോവുകയായിരുന്നു. ഹംഗറിയുടെ ബാലാസസ് ബാജി ലിയുവിനെ കാത്ത് ഫിനിഷ് ലൈനിൽ നിന്നു.

## അവലംബം

വർഗ്ഗം:ചൈനീസ് കായികതാരങ്ങൾ
വർഗ്ഗം:ഒളിമ്പിക് മെഡൽ ജേതാക്കൾ
വർഗ്ഗം:1983-ൽ ജനിച്ചവർ
ഇ.വി. രാമകൃഷ്ണൻ

വിമർശകൻ എന്നീ നിലയിൽ ശ്രദ്ധേയനാണ് **ഇ.വി. രാമകൃഷ്ണൻ**. ഇംഗ്ലീഷിലും മലയാളത്തിലും ലേഖനങ്ങളും പുസ്തകങ്ങളും പ്രസിദ്ധീകരിച്ചിട്ടുണ്ട് അദ്ദേഹം. റഷ്യൻ ഉത്തരഘടനാവാദിയായ മിഖായിൽ ബക്തിന്റെ 'ഉൽസവാത്മകത', 'പാഠാന്തരത്വം'  എന്നീ സങ്കൽപ്പനങ്ങളെ മുൻനിർത്തി അദ്ദേഹം കുഞ്ചൻ നമ്പ്യാരുടെ തുള്ളൽകൃതികളെ അപഗ്രഥിച്ചത് ശ്രദ്ധേയമായിരുന്നു. കേരളീയ ആധുനികതയിൽ അച്ചടി നടത്തിയ ചരിത്രപരവും സാംസ്കാരികവുമായ ഇടപെടലുകൾ വിലയിരുത്തിയ 'അച്ചടിയും ആധുനികതയും' എന്ന ലേഖനം കേരള സാഹിത്യ അക്കാദമി പുറത്തിറക്കിയ 'നമ്മുടെ സാഹിത്യം നമ്മുടെ സമൂഹം' സീരീസിൽ ഉൾപ്പെടുത്തിയിരുന്നു. 
## വ്യക്തിവിവരം

1951 ൽ കണ്ണൂർ ജില്ലയിലെ വിളയാങ്കോടിൽ ജനിച്ചു. പയ്യന്നൂർ കോളജ്‌, ഗവ. ബ്രണ്ണൻ കോളജ്‌, ദേവഗിരി കോളജ്‌ എന്നിവിടങ്ങളിൽ വിദ്യാഭ്യാസം. ഔറംഗബാദ്‌ (മഹാരാഷ്‌ട്ര) മറാത്ത്‌വാഡാ യൂനിവേഴ്‌സിറ്റിയിൽനിന്ന്‌ പി.എച്ച്‌.ഡി. ബിരുദം. 1973-‘84 ൽ മഹാരാഷ്‌ട്രയിലെ ജാൽനയിൽ ഇംഗ്ലീഷ്‌ ലക്‌ചറർ. 1985 മുതൽ സൂററ്റിലെ സൗത്ത്‌ ഗുജറാത്ത്‌ യൂനിവേഴ്‌സിറ്റിയിൽ  പ്രൊഫസ്സറും ഡീനുമായി ജോലി ചെയ്യുന്നു.

## കൃതികൾ

*അക്ഷരവും ആധുനികതയും
*വാക്കിലെ സമൂഹം 
*ദേശീയതകളും സാഹിത്യവും
*അനുഭവങ്ങളെ ആർക്കാണു പേടി  
*മാധവിക്കുട്ടി പഠനങ്ങളും രചനകളും ( എഡിറ്റർ )
*Making it New:Modernism in Malayalam,Marathi and Hindi poetry
*Locating Indian Literature: Texts,Traditions and Translation
*മലയാള നോവലിന്റെ ദേശകാലങ്ങൾ 
## പുരസ്കാരങ്ങൾ

•കേന്ദ്ര സാഹിത്യ അക്കാദമി അവാർഡ് 2022 മലയാള നോവലിലെ ദേശകാലങ്ങൾ.

'അക്ഷരവും ആധുനികതയും' എന്ന പുസ്തകം 1995-ൽ നിരൂപണ-പഠനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം നേടി 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:മലയാളസാഹിത്യനിരൂപകർ
എണ്ണ

ജലവുമായി മിശ്രണം ചെയ്യാൻ സാധിക്കാത്തതും ആൽക്കഹോളിലും ഈഥറിലും ലയിക്കുന്നതുമായ നിഷ്ക്രിയമായ ഒരിനം രാസ പദാർത്ഥമാണ് **എണ്ണ**. സാധാരണ അന്തരീക്ഷ ഊഷ്മാവിൽ ഇവ പശിമയുള്ള ദ്രവ പദർത്ഥമായി കാണപ്പെടുന്നു. എണ്ണകളിൽ വളരെ ഉയർന്ന തോതിൽ കാർബണും ഹൈഡ്രജനും അടങ്ങിയിരിക്കുന്നു. ഇവ പൊതുവെ തീ പിടിക്കുന്നതും വഴുക്കലുള്ളതുമായ സ്വഭാവമുള്ളവയാണ്.

വർഗ്ഗം:എണ്ണകൾ
നെഹ്റുകപ്പ് ഫുട്ബോൾ 2012

15-ാം നെഹ്രുകപ്പ് ഫുട്ബോൾ, 2012 ആഗസ്ത് 22ന് ന്യൂഡൽഹി ജവഹർലാൽ നെഹ്രു സ്റ്റേഡിയത്തിൽ അരങ്ങേറി. ഉദ്ഘാടനമത്സരത്തിൽ, നിലവിലെ ജേതാക്കളായ ഇന്ത്യ, സിറിയയെ തോൽപ്പിച്ചു. സപ്തംബർ രണ്ടിന് നടന്ന ഫൈനലിൽ കാമറൂണിനെ തോൽപ്പിച്ച് ഇന്ത്യ ഹാട്രിക്ക് കിരീടം നേടി. സുനിൽ ഛേത്രി ടൂർണമെന്റിലെ താരവും റഹീം നബി ഫൈനലിലെ താരവുമായി. അഞ്ച് ടീമുകളാണ് ടൂർണമെന്റിൽ പങ്കെടുത്തത്. കാമറൂൺ, നേപ്പാൾ, മാലി ദ്വീപ് എന്നിവയാണ് മറ്റു ടീമുകൾ. 

കഴിഞ്ഞ രണ്ടുതവണയായി ഇന്ത്യയാണ് ചാമ്പ്യന്മാർ. 2009-ൽ സിറിയയെ ഷൂട്ടൗട്ടിൽ പരാജയപ്പെടുത്തി കിരീടം നേടി. 2007-ൽ ഇതേ എതിരാളികളെ 1-0ന് തോല്പിച്ചു.

## പങ്കെടുത്ത രാജ്യങ്ങൾ
*  (നിലവിലെ ചാമ്പ്യന്മാർ), (ആതിഥേയ രാഷ്ട്രം) **ഗോളിമാർ-** സുബ്രത പാൾ, സുഭാശിഷ് റോയ് ചൗധരി, കരൺജീത് സിങ്. **പ്രതിരോധം**: നിർമൽ ഛേത്രി, ഡെൻസിൽ ഫ്രാങ്കോ, ഗൗരമാംഗി സിങ്, ഗുർവീന്ദർ സിങ്, രാജു ഗെയ്ക്വാദ്, സയ്ദ് റഹിം നബി. **മധ്യനിര**: ലെന്നി റോഡ്രിഗസ്, മെഹ്താബ് ഹുസൈൻ, ജ്യുവൽ രാജ, ഫ്രാൻസിസ് ഫെർണാണ്ടസ്, ആൽവിൻ ജോർജ്, അന്തോണി പെരീര, സൻജു പ്രധാൻ, ക്ലിഫോർഡ് മിരാൻഡ. **മുന്നേറ്റം**: റോബിൻ സിങ്, സുനിൽ ഛേത്രി (ക്യാപ്റ്റൻ), മൻദീപ് സിങ്. 
* 
* 
*  (നിലവിലെ രണ്ടാം സ്ഥാനക്കാർ)
* 

## ഫിഫ റാങ്കിങ്ങ്
നെഹ്റുകപ്പ് ഫുട്ബോൾ 2012ൽ പങ്കെടുത്ത രാജ്യങ്ങളുടെ ഫിഫ ഫുട്ബോൾ റാങ്കിങ്ങിൽ കാമറൂൺ ആണ് മുമ്പിൽ.അവസാനം ഇന്ത്യയുമാണ്
 
* കാമറൂൺ    -     59
* സിറിയ       -     147
* മാലിദ്വീപ്     -     161
* നേപ്പാൾ     -     162
* ഇന്ത്യ         -     168

## പ്രാഥമിക ഘട്ടം

## മത്സരങ്ങൾ

----

----

----

----

----

----

----

----

----

### ഫൈനൽ

## ഗോൾ വേട്ടക്കാർ
;4 ഗോളുകൾ
* സുനിൽ ഛേത്രി
* Alix Ebanga
* Stéphane Kingue Mpondo

;3 ഗോളുകൾ
* Alaa Al Shbli

;2 ഗോളുകൾ
* Vigny Kolony

;1 ഗോൾ

* Joseph Momasso
* Samuel Bitte
* Mackon Thierry
* ആന്റണി പെരേര
* റഹിം നബി
* ഗൗർമാംഗി സിങ്

* Assadhulla Abdulla
* Ali Ashfaq
* Ismail Easa
* Ahmed Rasheed

* Ju Manu Rai
* Oday Jafal

## അവലംബം

വർഗ്ഗം:ഇന്ത്യയിലെ ഫുട്ബോൾ മത്സരങ്ങൾ
വർഗ്ഗം:ഫുട്ബോൾ മത്സരങ്ങൾ
ആൻഡി മറെ

ഒരു ബ്രിട്ടീഷ് ടെന്നീസ് കളിക്കാരനാണ് **ആൻഡി മറെ**. ഒളിമ്പിക്സ് ടെന്നിസിൽ ഫെഡററെ തോൽപ്പിച്ച് സ്വർണം നേടി. നേരിട്ടുള്ള സെറ്റുകൾക്കായിരുന്നു മറെയുടെ ജയം, 6-2, 6-1, 6-4[9].

## അവലംബം

വർഗ്ഗം:ടെന്നീസ് കളിക്കാർ
വർഗ്ഗം:ലോക 1-ആം നമ്പർ ടെന്നീസ് കളിക്കാർ
വർഗ്ഗം:വിംബിൾഡൺ ചാമ്പ്യന്മാർ
വർഗ്ഗം:1987-ൽ ജനിച്ചവർ
റോബർട്ട് ഹ്യൂസ്

പ്രശസ്തനായ ഒരു കലാവിമർശകനും ടെലിവിഷൻ ഡോക്യുമെന്ററി സ്രഷ്ടാവുമായിരുന്നു **റോബർട്ട് ഹ്യൂസ്** (28 ജൂലൈ 1938 – 6 ആഗസ്റ്റ് 2012).   
## ജീവിതരേഖ
കാർട്ടൂണിസ്റ്റായി ഓസ്‌ട്രേലിയയിലെ സിഡ്‌നിയിൽ ഔദ്യോഗിക ജീവിതം ആരംഭിച്ച ഹ്യൂസ് പിന്നീട് യു.എസ്സിലെത്തി ടൈം മാസികയിൽ കലാവിമർശകനായി ജോലിയിൽ പ്രവേശിക്കുകയായിരുന്നു. 1970-കളിൽ ന്യൂയോർക്കിലേക്ക് ചേക്കേറിയ അദ്ദേഹം ശിഷ്ടകാലം അവിടെയാണ് കഴിഞ്ഞത്.

ആധുനിക കലയുടെ വികാസം സംബന്ധിച്ച് 'ദ ഷോക്ക് ഓഫ് ദ ന്യൂ' എന്ന പരിപാടി അദ്ദേഹം 1980-ൽ ബി.ബി.സി.യിൽ അവതരിപ്പിച്ചു. 1923-നുശേഷം ഇംഗ്ലീഷിലിറങ്ങിയ 100 പ്രമുഖ കഥേതര ഗ്രന്ഥങ്ങളിൽ *ദ ഫാറ്റൽ ഷോർ* എന്ന കൃതിയെ ടൈം മാഗസിൻ ഉൾപ്പെടുത്തിയിരുന്നു.

## കൃതികൾ
*ദ ഫാറ്റൽ ഷോർ*, *ദ ഷോക്ക് ഓഫ് ദ ന്യൂ* എന്നിവ അദ്ദേഹത്തിന്റെ പ്രശസ്ത കൃതികളാണ്.

## പുറം കണ്ണികൾ
*
* Robert Hughes at Random House Australia
* Valerie Lawson, Sydney Morning Herald, "After legal jousting and vitriol, Hughes fined in absentia for car crash" (2003)
* Eric Ellis, The Bulletin, July 2002, "Shock of the Broome" 
*1987 audio interview of Robert Hughes by Don Swaim of CBS Radio, RealAudio
* The New York Times Magazine – Food; Tuna Surprise (A fisherman's journey to Costa Rica)
* The Times Online, “The curse of free love”, excerpt from ''Things I Didn’t Know: A Memoir''. (20 August 2006) 
* The Nation - Christopher Hitchens column on ''Things I Didn't Know: A Memoir''. (25 September 2006)
* ''Enough Rope'', ABC TV Interview - Andrew Denton and Robert Hughes. (13 November 2006)
* International Herald Tribune- Joyce Wadler of the New York Times- at Home with Robert Hughes and Doris Downes
*''Booknotes'' interview with Hughes on ''American Visions: The Epic History of Art in America'', July 20, 1997. 
*Obituary in the ''Sydney Morning Herald:''  "Robert Hughes turned criticism into an art"

വർഗ്ഗം:ഇംഗ്ലീഷ് സാഹിത്യകാരന്മാർ
വർഗ്ഗം:1938-ൽ ജനിച്ചവർ
കെയ്ജി നിഷിത്താനി

**കെയ്ജി നിഷിത്താനി** എന്ന ജാപ്പനീസ് തത്ത്വചിന്തകൻ 1900 ഫെബ്രുവരി 27-ന് ജനിച്ചു. 1924-ൽ ക്യോട്ടൊ സർവകലാശാലയിൽ നിന്ന് ബിരുദം നേടിയശേഷം ക്യോട്ടൊ ഇംപീരിയൽ കോളജ് (1926), ബുദ്ധിസ്റ്റ് ഒട്ടാനി സർവകലാശാല (1928), ക്യോട്ടോ ഇംപീരിയൽ സർവകലാശാല (1935) എന്നിവിടങ്ങളിൽ അധ്യാപകനായി സേവനമനുഷ്ഠിച്ചു. 1936-39 കാലത്ത് ജർമനിയിലെ ഫ്രൈബർഗിൽ ഹൈദഗറുമൊത്ത് പഠനം നടത്തി. 1955-63 കാലത്ത് ക്യോട്ടൊ സ്റ്റേറ്റ് സർവകലാശാലയുടെ ആധുനിക തത്ത്വചിന്താ വിഭാഗത്തിന്റെ മേധാവിയായിരുന്നു.

## ജാപ്പനീസ് തത്ത്വചിന്തകൻ

ജാപ്പനീസ് തത്ത്വചിന്തയുടെ ക്യോട്ടൊ ശാഖയുടെ ഒരു പ്രമുഖ വക്താവായിരുന്നു നിഷിത്താനി. ക്രൈസ്തവ-ബൌദ്ധ ധർമശാസ്ത്രങ്ങൾ തമ്മിൽ ബന്ധപ്പെടുത്തുന്നതിലും സമന്വയിപ്പിക്കുന്നതിലുമാണ് സെൻബുദ്ധമത വിശ്വാസിയായ ഇദ്ദേഹം പ്രധാനമായി ശ്രദ്ധ കേന്ദ്രീകരിച്ചത്. ശൂന്യതയെക്കുറിച്ചുള്ള ബൗദ്ധ ദർശനങ്ങളും യൂറോപ്യൻ ദർശനങ്ങളും തമ്മിൽ സമന്വയിപ്പിക്കുവാനും ഇദ്ദേഹം ശ്രമിച്ചു. നീഷെ, ഹൈദഗർ, കിർകെഗാർഡ് തുടങ്ങിയവരുടെ കൃതികൾ ജാപ്പനീസിലേക്ക് പരിഭാഷപ്പെടുത്തുകയും ചെയ്തിരുന്നു. ഷെല്ലിങ്ങിന്റെ *എസ്സൻസ് ഒഫ് ഹ്യുമൻ ഫ്രീഡം* എന്ന കൃതിയുടെ ജാപ്പനീസ് തർജുമ ഇദ്ദേഹത്തിന്റെ ഒരു മികച്ച സംഭാവനയായി കണക്കാക്കപ്പെടുന്നു.

## യൂറോപ്യൻ അസ്തിത്വവാദം

സെൻബുദ്ധമതത്തിന്റെ കേന്ദ്രആശയങ്ങളെ വ്യക്തമാക്കുവാനും വ്യാഖ്യാനിക്കുവാനുമുള്ള ഒരു മാർഗ്ഗമായാണ് നിഷിത്താനി 19-20 ശതകങ്ങളിലെ യൂറോപ്യൻ അസ്തിത്വവാദത്തെ കണ്ടത്. ജാപ്പനീസ് തത്ത്വചിന്തകരിൽ പ്രമുഖനായിരുന്ന കിറ്റാരൊ നിഷിദയുടെ വീക്ഷണങ്ങൾ നിഷിത്താനിയെ വളരെയധികം സ്വാധീനിച്ചു. സർവസാധാരണവും വ്യക്തിപരവുമായ അസ്തിത്വത്തിൽ നിന്ന് പരിപൂർണമായ മാനവാസ്തിത്വത്തിലേക്കുള്ള പരിവർത്തനത്തെ സന്ദേഹത്തിൽ നിന്ന് അസന്ദിഗ്ധതയിലേക്കുള്ള യാത്രയായാണ് നിഷിത്താനി വിശേഷിപ്പിച്ചത്. വ്യക്തി കേന്ദ്രീകൃതമായ അസ്തിത്വം സൃഷ്ടിക്കുന്ന ശൂന്യതയെക്കുറിച്ചുള്ള ഞെട്ടിപ്പിക്കുന്ന ബോധത്തിൽ നിന്നാണ് പ്രപഞ്ചത്തിന്റെ ഓരോ തന്മാത്രയിലും മനുഷ്യൻ ലയിച്ച് ചേർന്നിരിക്കുകയാണെന്ന തിരിച്ചറിവ് ലഭിക്കുന്നത്.

## പ്രധാനകൃതികൾ

* ദ് ഫിലോസഫി ഒഫ് ഫണ്ടമെന്റൽ സബ്ജക്റ്റിവിറ്റി (The Philosophy of Fundamental Subjectivity 1940) 
* നിഹിലിസം (Nihilism 1946) 
* സ്റ്റഡീസ് ഇൻ അരിസ്റ്റോട്ടിൽ (Studies in Aristotle 1948) 
* ഗോഡ് ആൻഡ് അബ്സൊല്യൂട്ട് നത്തിങ്ങ്നസ്സ് ( God and Absolute Nothingness 1949) 
* വാട്ട് ഇസ് റിലിജൺ (What is Relgion 1961) 
എന്നിവയാണ് ഇദ്ദേഹത്തിന്റെ പ്രധാന കൃതികൾ. 1991-ൽ ഇദ്ദേഹം അന്തരിച്ചു.

## പ്പുറത്തേക്കുള്ള കണ്ണികൾ
* http://strongreading.blogspot.in/2011/08/keiji-nishitani-religion-and.html
* http://www.ucpress.edu/book.php?isbn=9780520049468
* http://www.worldwisdom.com/public/authors/Keiji-Nishitani.aspx

## വീഡിയോ
* http://www.youtube.com/watch?v=0Ui3v8LV5jw
* http://www.youtube.com/watch?v=0Xa9LLIJyQ4
ചൂടിപൂജ

ഗൗഡസാരസ്വത ബ്രാഹ്മണരുടെ ഒരു ആചാര പൂജയാണ് **ചൂടിപൂജ**. വസന്തത്തിന്റെ വരവറിയിച്ച് പൂക്കൾ നിറയുന്ന ശ്രാവണമാസത്തിലാണ് ഗൗഡസാരസ്വത ബ്രാഹ്മണർ ചൂടിപൂജ നടത്തുന്നത്. കുടുംബത്തിന് സർവമംഗളം വരാനായി സുമംഗലികളാണ് ഇത്തരത്തിൽ തുളസിപൂജ നടത്തുന്നത്. കർക്കടകവാവ് കഴിഞ്ഞ് വരുന്ന ശ്രാവണമാസത്തിലെ വെള്ളി, ഞായർ ദിവസങ്ങളിലാണ് ചൂടിപൂജ. കർക്കടക വാവിന് ശേഷമുള്ള വാവിന് മുമ്പ് പൂജ നടത്തുമെന്നതും ഇതിന്റെ പ്രത്യേകത.
## ചടങ്ങുകൾ
ദർഭ, കറുക, മുക്കുറ്റി തുടങ്ങിയ ഔഷധസസ്യങ്ങളും ലഭ്യമായ മറ്റു പൂക്കളും ചേർത്ത് കെട്ടിയാണ് പൂജചെയ്യുന്നത്. ഇങ്ങനെ കെട്ടുന്നതാണ് ചൂടിപൂജ എന്ന പേരിനുപിന്നിൽ. ചൂടികൊണ്ട് തുളസിപൂജ നടത്തുന്നതാണ് പ്രധാന ചടങ്ങ്. തുടർന്ന് വീട്ടുമുറ്റത്തെ പടിയിൽ രണ്ടുഭാഗത്തും ഓരോ ചൂടി വെച്ച് കത്തിച്ച നിലവിളക്കുമായി വീടിനകത്തേക്ക് കയറും. അതിനുശേഷം ഭർത്താവിന് ചൂടി നൽകും. അതിനുശേഷം മുതിർന്ന സുമംഗലികളായ സ്ത്രീകൾക്ക് ചൂടി കൈമാറി കാൽ തൊട്ട് വണങ്ങി അനുഗ്രഹം തേടുന്നു. പുതുതായി വീട്ടിലെത്തിയ സുമംഗലികളായ പെൺകുട്ടികളുണ്ടെങ്കിൽ അവരാണ് പൂജ നടത്തുക. അടുത്ത ബന്ധുക്കളും മറ്റും ചടങ്ങിൽ പങ്കെടുക്കും.
## അവലംബം

## അധിക വായനയ്ക്ക്
## പുറം കണ്ണികൾ
*Choodi Pooja- A unique Konkan traditionhttp://www.mangalorean.com/news.php?newstype=local&newsid=138954 
വർഗ്ഗം:ഗൗഡസാരസ്വത ബ്രാഹ്മണരുടെ മതപരമായ ആചാരങ്ങൾ
ഗില്ലറ്റിൻ

വധശിക്ഷ നടപ്പിലാക്കുന്നതിനായി ശിരഛേദം ചെയ്യാനുള്ള ഒരു യന്ത്രമാണ് **ഗില്ലറ്റിൻ (Guillotine)** (; ). ഫ്രഞ്ച് വിപ്ലവത്തിന് അൽപ്പകാലം മുൻപാണ് ഗില്ലറ്റിൻ കണ്ടു പിടിക്കപ്പെട്ടത്. ഗില്ലറ്റിന്റെ മറ്റൊരു രൂപമായ ഹാലിഫാക്സ് ഗിബെറ്റ് ഇംഗ്ലണ്ടിലെ വെസ്റ്റ് യോർക്ഷയറിലെ ഹാലിഫാക്സ് എന്ന സ്ഥലത്ത് 1286 മുതൽ പതിനേഴാം നൂറ്റാണ്ട് വരെ ഉപയോഗിച്ചിരുന്നു. പതിനാറാം നൂറ്റാണ്ട് മുതൽ പതിനെട്ടാം നൂറ്റാണ്ട് വരെ എഡിൻബറയിൽ മേയ്ഡൻ എന്നൊരു ഉപകരണവും ശിരഛേദത്തിനായി ഉപയോഗിക്കപ്പെട്ടിരുന്നു. 

## അവലംബം

## പുറത്തേക്കുള്ള കണ്ണികൾ

വർഗ്ഗം:വധശിക്ഷ
വർഗ്ഗം:വധശിക്ഷാരീതികൾ
മാന്നനൂർ

കേരളത്തിലെ പാലക്കാട്‌ ജില്ലയിൽ ഒറ്റപ്പാലം താലൂക്കിലെ വാണിയംകുളം പഞ്ചായത്തിൽ ഭാരതപ്പുഴയുടെ തീരത്ത്  സ്ഥിതി ചെയുന്ന ഒരു ഗ്രാമമാണ്‌  **മാന്നനൂർ** ( ഇംഗ്ലീഷ്:Mannanur).

## വിവരണം
ഭാരതപ്പുഴയ്ക്ക് തീരത്തുള്ള ഒരു ഗ്രാമപ്രദേശമാണ്,**മാന്നനൂർ.** വാണിയംകുളം ഗ്രാമപഞ്ചായത്തിലെ 13-ആം വാർഡ് പ്രദേശം മാന്നനൂരാണ്. പണ്ടു കാലത്ത് കവളപ്പാറ കൊട്ടാരത്തിലെ മൂപ്പിൽ നായരുടെ കൈവശമുണ്ടായിരുന്ന പ്രദേശങ്ങളുടെ പട്ടികയിലുൾപ്പെടുന്ന ഈ ഗ്രാമത്തിലെ ജനങ്ങൾ കാർഷികവൃത്തിയെ ആശ്രയിച്ചാണ് ജീവിച്ചിരുന്നത്. മാന്നനൂർ പ്രദേശത്ത് ഒരു റെയിൽവേ സ്റ്റേഷനും ഒരു എയ്ഡഡ് യു.പി സ്കൂളും ഒരു പോസ്റ്റ് ഓഫീസും പ്രവർത്തിയ്ക്കുന്നു.

വർഗ്ഗം:പാലക്കാട് ജില്ലയിലെ ഗ്രാമങ്ങൾ
വധശിക്ഷാരീതികൾ

വധശിക്ഷ നൽകാനുപയോഗിക്കുന്നതും പണ്ടുപയോഗിച്ചിരുന്നതുമായ രീതികളുൾപ്പെടുന്ന പട്ടികയാണിത്. 

## അവലംബം

## പുറത്തേയ്ക്കുള്ള കണ്ണികൾ
* ദിസ് വോണ്ട് ഹർട്ട് എ ബിറ്റ്: എ പൈൻലസ്സ്ലി ഷോർട്ട് (ആൻഡ് ഇൻകംപ്ലീറ്റ്) എവല്യൂഷൻ ഓഫ് എക്സിക്യൂഷൻ
മുള്ളൻ ചീര

ഔഷധയോഗ്യമായ ഒരു പച്ചക്കറിയിനമാണ് **മുള്ളൻ ചീര** (ശാസ്ത്രീയനാമം: *Amaranthus spinosus*). കുടൽ രോഗങ്ങൾക്കും ത്വക്ക് രോഗങ്ങൾക്കും അശ്വാസമായി മുള്ളൻ ചീര ഉപയോഗിക്കുന്നു. മലബന്ധം ഒഴിവാക്കാനും പൊള്ളൽ ലഘൂകരിക്കാനും ചീര ഫലപ്രദമാണ്.

## രസാദി ഗുണങ്ങൾ
രസം			:മധുരം, കഷായം, ക്ഷാരം

ഗുണം		:ലഘു, സരം

വീര്യം			:ശീതം

വിപാകം		:മധുരം

## ഔഷധയോഗ്യഭാഗം

തണ്ട്, ഇല, വേര്
## അവലംബം

## പുറത്തേക്കുള്ള കണ്ണികൾ
*PROTAbase on ''Amaranthus spinosus'' 
*Jepson Manual Treatment
*USDA Plants Profile 
*Flora of North America
* http://ayurvedicmedicinalplants.com/index.php?option=com_zoom&Itemid=26&page=view&catid=1&key=41&hit=

വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ചീരകൾ
വർഗ്ഗം:നേപ്പാളിലെ സസ്യജാലം
വർഗ്ഗം:കാൾ ലിനേയസ് നാമകരണം ചെയ്തവ
വർഗ്ഗം:പരമ്പരാഗത ചൈനീസ് വൈദ്യശാസ്ത്രത്തിൽ ഉപയോഗിക്കുന്ന സസ്യങ്ങൾ
വർഗ്ഗം:പരമ്പരാഗത ആഫ്രിക്കൻ വൈദ്യത്തിൽ ഉപയോഗിക്കുന്ന സസ്യങ്ങൾ
വർഗ്ഗം:അമരാൻത്
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ
ആനക്കൊടിത്തൂവ

കേരളത്തിലുടനീളം നൈസർഗ്ഗികമായി കാണപ്പെടുന്ന ഒരിനം ഭക്ഷ്യയോഗ്യമായ ഇലകളുള്ള സസ്യമാണ് **ആനക്കൊടിത്തൂവ** (ശാസ്ത്രീയനാമം: *Laportea interrupta*). ഇത് **ആനത്തൂവ**, **കുപ്പത്തൂവ** എന്നീ പേരുകളിലും അറിയപ്പെടുന്നു. ചൊറിച്ചിലുണ്ടാക്കുന്ന ഇതിന്റെ ഇലകൾ ഒന്നോ രണ്ടോ പ്രവാശ്യം വെള്ളത്തിൽ മുക്കിയെടുത്തശേഷം തോരനോ കറിയോ ഉണ്ടാക്കുന്നു.

## ഇതും കാണുക
ആനച്ചൊറിയണം

## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
കെ.എസ്. കൃഷ്ണശാസ്ത്രി

തിരു-കൊച്ചി നിയമസഭാംഗവും സിദ്ധനർ സർവീസ് സൊസൈറ്റി സ്ഥാപകനേതാവുമായിരുന്നു **കെ.എസ്. കൃഷ്ണശാസ്ത്രി**(മരണം:7 ആഗസ്റ്റ് 2012).
## ജീവിതരേഖ
1954ലാണ് തിരു-കൊച്ചി പ്രജാസഭയിലേക്ക് കുന്നത്തൂർ ദ്വയാംഗമണ്ഡലത്തിൽനിന്ന് തെരഞ്ഞെടുത്തത്. 1957ൽ കേരള നിയമസഭയിലേക്ക് കുന്നത്തൂർ ദ്വയാംഗമണ്ഡലത്തിൽനിന്ന് മത്സരിച്ചെങ്കിലും വിജയിച്ചില്ല. ഈ രണ്ടു തെരഞ്ഞെടുപ്പിലും ആർഎസ്പി സ്ഥാനാർഥിയായിരുന്നു. സിദ്ധനർ സർവീസ് സൊസൈറ്റിയുടെ സ്ഥാപകനേതാവായിരുന്ന ഇദ്ദേഹം 1983ൽ അഖിലകേരള സിദ്ധനർ സർവീസ് സൊസൈറ്റിക്ക് രൂപംനൽകുകയായിരുന്നു. ഇപ്പോഴും ഈ സംഘടനയുടെ ജനറൽസെക്രട്ടറിയാണ്. പത്താംക്ലാസ് പാസായശേഷം തിരുവനന്തപുരം യൂണിവേഴ്സിറ്റി കോളേജിൽനിന്നാണ് സംസ്കൃതത്തിൽ ശാസ്ത്രിബിരുദം നേടിയത്. 
## അവലംബം

## അധിക വായനയ്ക്ക്
## പുറം കണ്ണികൾ

വർഗ്ഗം:തിരു - കൊച്ചി നിയമ സഭാംഗങ്ങൾ
വർഗ്ഗം:കൊല്ലം ജില്ലയിൽ ജനിച്ചവർ
ഫ്രാൻസ് നിസിൽ

**ഫ്രാൻസ് നിസിൽ** ജർമൻ നാഡീരോഗ വിദഗ്ദ്ധനായിരുന്നു. ജർമനിയിലെ ബവേറിയയിൽ 1860 സെപ്റ്റംബർ 9-നു ജനിച്ചു. മ്യൂണിക്ക് സർവകലാശാലയിൽ നിന്ന് 1909-ൽ പിഎച്ച്.ഡി. ബിരുദം നേടിയശേഷം അവിടെത്തന്നെ അധ്യാപകനായ നിസിൽ 1903-ൽ പ്രൊഫസറായി. 1904 മുതൽ 1918 വരെ ഹൈഡൻബർഗ് സർവകലാശാലയിലെ മനോരോഗ ചികിത്സാ വിഭാഗം ഡയറക്ടറായി പ്രവർത്തിച്ചു. മ്യൂണിക്കിലെ ഡ്യുഷേഫോർഷുങ് ഇൻസ്റ്റിറ്റ്യൂട്ട് ഫോർ സൈക്യാട്രി എന്ന സ്ഥാപനം തുടങ്ങുന്നതിൽ പ്രധാന പങ്കുവഹിച്ചു. തുടർന്നങ്ങോട്ട് ഇദ്ദേഹം ഈ സ്ഥാപനത്തിലാണ് പ്രവർത്തിച്ചത്. ഹിസ്റ്റോ പത്തോളജിയുടെ ഉപജ്ഞാതാവ് എന്ന നിലയിൽ നിസിൽ അറിയപ്പെടുന്നു. ഗാങ്ഗ്ലിയോൺ കോശങ്ങളുടെ അപചയത്തിനു (1892) നൽകിയ വിശദീകരണമാണ് ഇദ്ദേഹത്തിന്റെ ഏറ്റവും മികച്ച സംഭാവനയായി കണക്കാക്കി വരുന്നത്. നിസിൽ അപചയം എന്നാണ് നാഡീകോശങ്ങളുടെ അപചയം അറിയപ്പെടുന്നത്.

നാഡീകോശങ്ങളിലടങ്ങിയിട്ടുള്ള വർണകപദാർഥങ്ങളെ കണ്ടെത്തുകയും വിശകലനം ചെയ്യുകയും ചെയ്തു ഇദ്ദേഹം.. ഈ ക്രോമോഫിലിക പദാർഥങ്ങൾ നിസിൽ പദാർഥങ്ങൾ എന്നാണ് അറിയപ്പെടുന്നത്. 1919 ഓഗസ്റ്റ് 11-ന് നിസിൽ ഫ്രാൻസ് അന്തരിച്ചു.

## പുറത്തേക്കുള്ള കണ്ണികൾ

*http://www.uic.edu/depts/mcne/founders/page0067.html
*http://neuroportraits.eu/portrait/franz-nissl 
*http://neurotree.org/neurotree/peopleinfo.php?pid=511
*http://archneurpsyc.jamanetwork.com/article.aspx?articleid=646477

വർഗ്ഗം:ജർമ്മൻ ഭിഷഗ്വരർ
വർഗ്ഗം:1860-ൽ ജനിച്ചവർ
കുരുടൻമുഷി (തൃശൂർ)

കോട്ടയം ജില്ലയിൽ കാണുന്ന കുരുടൻമുഷിയുടെ അതെ ജനുസിൽ പെട്ട എന്നാൽ  വ്യത്യസ്ത വർഗത്തിൽ പെട്ട കുരുടൻമുഷി ആണ് **കുരുടൻമുഷി (തൃശൂർ)**. കേരളത്തിൽ മാത്രം കാണുന്ന ശുദ്ധജല മത്സ്യം ആണ് ഇവ.വായു ശ്വസിക്കുന്ന ഇനം ക്യാറ്റ്‌ഫിഷ്‌ (മുഷി (മുഴു)) കുടുംബത്തിൽ പെട്ട മത്സ്യം ആണ്.

## അവലംബം

## പുറത്തേക്കുള്ള കണ്ണികൾ
കുരുടൻമുഷി (തൃശൂർ) ചിത്രം
വർഗ്ഗം:കേരളത്തിലെ തദ്ദേശീയ മത്സ്യങ്ങൾ
അന്തർദ്ദേശീയ കാണ്ടാമൃഗവർഷം

വിവിധ പരിസ്ഥിതി സംഘടനകളുടെയും മൃഗസ്നേഹികളുടെയും അഭ്യർഥനയെ മാനിച്ച് 2012 **അന്തർദ്ദേശീയ കാണ്ടാമൃഗവർഷ**മായി ആചരിക്കുന്നു. 2012 ജൂണിലാണ് ഇന്തോനേഷ്യയിൽ വച്ചു ഇതു സംബന്ധിച്ച പ്രഖ്യാപനമുണ്ടായത്. കരയിലെ ഏറ്റവും വലിയ രണ്ടാമത്തെ സസ്തനിയാണ് കാണ്ടാമൃഗം. ദശലക്ഷത്തിലധികം വർഷം പരിണാമ ചരിത്രമുള്ള കാണ്ടാമൃഗങ്ങളെ *ജീവിക്കുന്ന ഫോസിൽ* (Living Fossil) എന്നാണ് വിശേഷിപ്പിക്കുന്നത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:വിശേഷവർഷങ്ങൾ
സുമാത്രൻ കാണ്ടാമൃഗം

കാണ്ടാമൃഗങ്ങളിൽ ഒരിനമാണ് **സുമാത്രൻ കാണ്ടാമൃഗം** അഥവാ **സുമാത്രൻ റൈനോസറസ്** (ശാസ്ത്രീയനാമം: *Dicerorhinus sumatrensis*). ഇവ ഗുരുതരമായ വംശനാശഭീഷണി നേരിടുന്നു എന്ന് ഐ.യു.സി.എന്റെ കണക്കുകൾ സൂചിപ്പിക്കുന്നു. കച്ചവടതാത്പര്യങ്ങൾക്കായി കൊമ്പുകൾ മുറിച്ചെടുക്കാൻ നിരവധി സുമാത്രൻ കാണ്ടാമൃഗങ്ങളെ കൊന്നൊടുക്കിയതിനാൽ ഇന്ന് നിലവിലുള്ള സുമാത്രൻ കാണ്ടാമൃഗങ്ങളുടെ എണ്ണം നൂറിൽത്താഴെ മാത്രമാണ്. മൃഗശാലകളിലും മറ്റും സംരക്ഷിക്കുന്നത് പത്തെണ്ണം മാത്രം. രണ്ടു കൊമ്പുകളുള്ള ഇവ വലിപ്പം കൊണ്ട് ഏറ്റവും ചെറിയ ഇനമാണ്. കണക്കുപ്രകാരം 275 എണ്ണം മാത്രമാണ് ജീവിച്ചിരിക്കുന്നത്. പരമാവധി 1000 കിലോഗ്രാം വരെ ഭാരം വയ്ക്കുന്നു. ഇവയ്ക്ക് ചുവന്ന ബ്രൗൺ നിറമാണ്. മൺ മറഞ്ഞുപോയ **[[വൂളി റൈനോസേഴ്സ്]]** ആണ് ഇവയുമായി ഏറ്റവും അടുത്ത ബന്ധം ഉള്ള കാണ്ടാമൃഗം.

## അവലംബം

## പുറത്തേക്കുള്ള കണ്ണികൾ

* Sumatran Rhino Info  & Sumatran Rhino Pictures  on the Rhino Resource Center
* Sumatran Rhino  at Arkive.
* Information on the Sumatran Rhino  from the International Rhino Foundation 
* Rhino and Forest Fund
* Borneo Rhino Alliance 

വർഗ്ഗം:കാണ്ടാമൃഗങ്ങൾ
വർഗ്ഗം:സജീവ ഫോസിലുകൾ
വർഗ്ഗം:ബോർണിയോയിലെ സസ്തനികൾ
വർഗ്ഗം:ഇന്ത്യയിലെ സസ്തനികൾ
വർഗ്ഗം:ഇന്തോനേഷ്യയിലെ സസ്തനികൾ
വർഗ്ഗം:മലേഷ്യയിലെ സസ്തനികൾ
ജാവൻ കാണ്ടാമൃഗം

കാണ്ടാമൃഗത്തിന്റെ ഒരു ഉപവംശമായ ജാവൻ കാണ്ടാമൃഗം ഇൻഡോനേഷ്യയിലെ ജാവൻ ദ്വീപിന്റെ പടിഞ്ഞാറൻ ഭാഗത്ത് ഉജംഗ് കുലോൻ ദേശിയ പാർക്കിൽ മാത്രമാണ് ഇന്ന് കാണപ്പെടുന്നത്. വേട്ടയാടൽ മൂലം 2010-ൽ വിയറ്റ്നാമിൽ ജാവൻ കാണ്ടാമൃഗങ്ങൾക്ക് വംശനാശം സംഭവിച്ചു. IUCN-ന്റെ കണക്കുപ്രകാരം ജാവൻ കാണ്ടാമൃഗങ്ങൾ ഗുരുതരമായ വംശനാശ ഭീഷണി നേരിടുന്ന ജീവികളുടെ പട്ടികയിൽപ്പെടുന്നു. ഇവയുടെ ശാസ്ത്രീയ നാമം: Rhinoceros Sondaicus എന്നാണ്. കൊമ്പുകൾക്കു വേണ്ടിയാണ്  ഇവയെ  പ്രധാനമായും വേട്ടയാടുന്നത്. ഇവ 35-45 എണ്ണം മാത്രമെ ഇന്ന്  അവശേഷിക്കുന്നുള്ളു. വംശനാശ ഭീഷണി നേരിടുന്ന ജീവികളിൽ ഏറ്റവും കുറവുള്ളതും ജാവൻ കാണ്ടാമൃഗങ്ങളാണ്.

ജാവൻ കാണ്ടാമൃഗങ്ങൾ മറ്റു ഉപവംശങ്ങളെ അപേക്ഷിച്ച് വലിപ്പം കുറഞ്ഞവയാണ്. ഇവയുടെ ശരീര ഭാരം ഏകദേശം 2,300 കി. ഗ്രാം ആണ്. ഇവയുടെ ഉയരം 5-5.5 അടി ആണ്. ഇവയുടെ ആയുസ്സ് ഏകദേശം 30-40 വർഷമാണ്. കാണ്ടാമൃഗങ്ങളുടെ അഞ്ച് ഉപവംശങ്ങളാണ് ഇന്നു കണ്ടുവരുന്നത്. ഏഷ്യയിൽ മൂന്നും ആഫ്രിക്കയിൽ രണ്ടും ആണ് ഉള്ളത്. ജാവയിലും ഇൻന്ത്യയിലും കണ്ടുവരുന്ന  കാണ്ടാമൃഗങ്ങൾക്ക് ഒറ്റ കൊമ്പ് മാത്രമെ കാണുന്നുള്ളു. എന്നാൽ ആഫ്രിക്കയിലും സുമാത്രയിലുമുള്ള കാണ്ടാമൃഗങ്ങൾക്ക് രണ്ടു കൊമ്പുകൾ ഉണ്ട്. കൊമ്പുകൾ കരാറ്റിൻ എന്ന മാംസ്യം കൊണ്ട് നിർമ്മിച്ചിരിക്കുന്നു. മനുഷ്യന്റെ നഖവും മുടിയും ഇതേ പദാർത്ഥം കൊണ്ട് ഉണ്ടാക്കിയിരിക്കുന്നു. കാണ്ടാമൃഗങ്ങൾ എല്ലാം തന്നെ കൂടുതൽ സമയവും ഒറ്റയായി സഞ്ചരിക്കുന്നവയാണ്.    
## അവലംബം

## പുറത്തേക്കുള്ള കണ്ണികൾ
* Javan Rhino Info  & Javan Rhino Pictures  on the Rhino Resource Center
* International Rhino Foundation dedicated to the conservation of rhinos: Javan Rhino 
* 

വർഗ്ഗം:കാണ്ടാമൃഗങ്ങൾ
വർഗ്ഗം:ബംഗ്ലാദേശിലെ സസ്തനികൾ
വർഗ്ഗം:ഇന്ത്യയിലെ സസ്തനികൾ
വർഗ്ഗം:ഇന്തോനേഷ്യയിലെ സസ്തനികൾ
വർഗ്ഗം:മലേഷ്യയിലെ സസ്തനികൾ
വർഗ്ഗം:വിയറ്റ്നാമിലെ സസ്തനികൾ
പുനർജനി

മേജർ രവി സംവിധാനം ചെയ്തു 2002-ൽ പുറത്തിറങ്ങിയ മലയാളചലച്ചിത്രമാന്നു **പുനർജനി**. മോഹൻലാലിൻറെ മകൻ പ്രണവ് മോഹൻലാൽ ബാലതാരമായി അരങ്ങേറിയ ഈ സിനിമ സംവിധായകൻ എന്ന നിലയിൽ മേജർ രവിയുടെയും ആദ്യ ചിത്രമായിരുന്നു. ഈ ചിത്രത്തിലെ അഭിനയത്തിന് മികച്ച ബാലതാരത്തിനുള്ള കേരളസംസ്ഥാന ചലച്ചിത്രപുരസ്‌കാരം പ്രണവ് മോഹൻ ലാലിന് ലഭിച്ചു.

## അവലംബം

വർഗ്ഗം:2002-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മേജർ രവി സംവിധാനം ചെയ്ത ചലച്ചിത്രങ്ങൾ
കോലത്തുനാട്

കേരളത്തിലെ വടക്കേമലബാർ പ്രദേശമാണ് **കോലത്തുനാട്**. കോരപ്പുഴക്കും ചന്ദ്രഗിരിപ്പുഴക്കും ഇടക്കുള്ള ഭൂഭാഗമാണിത്. **വടക്കൻ കോട്ടയം** എന്നും അറിയപ്പെടുന്നു.  ഇന്നത്തെ കണ്ണൂർ കാസർഗോഡ് ജില്ലകൾ ഇതിൽപ്പെടുന്നു.

## ചരിത്രം
സംഘകാലത്ത് ഏഴിമല ആസ്ഥാനമാക്കി ഭരിച്ചിരുന്ന നന്നരാജവംശത്തിന്റെ കീഴിലായിരുന്നു ഈ പ്രദേശം. ഒമ്പതുമുതൽ പന്ത്രണ്ടുവരെ നൂറ്റാണ്ടുകളിൽ നിലനിന്ന പെരുമാൾ വാഴ്ചയുടെ കാലത്ത് നന്നവംശത്തിന്റെ പിൻഗാമികളാണെന്നു കരുതുന്ന മൂഷകവംശത്തിന്റെ ആധിപത്യത്തിലായിരുന്നു ഇവിടം. കുലശേഖരകാലത്തും മൂഷകരുടെ കീഴിൽ സ്വതന്ത്രരാജ്യമായിത്തുടർന്നെന്ന് കരുതുന്നു. പന്ത്രണ്ടാം നൂറ്റാണ്ടിൽ കുലശേഖരസാമ്രാജ്യം ശിഥിലമായതിനെത്തുടർന്ന് കേരളത്തിൽ രൂപംകൊണ്ട അനേകം നാട്ടുരാജ്യങ്ങളിൽ പരമാധികാരമുണ്ടായിരുന്ന നാലു രാജ്യങ്ങളിൽ ഒന്നായി മാറി. പതിനാലാം നൂറ്റാണ്ടോടെ മൂഷകരാജ്യം കോലത്തുനാട് എന്നറിയപ്പെടാൻ തുടങ്ങി. ഇവിടത്തെ രാജാക്കന്മാർ കോലത്തിരി എന്നും അറിയപ്പെട്ടു.

മധ്യകാലത്ത് കോലോത്തുനാടും സാമൂതിരി രാജവും തമ്മിൽ സംഘർഷം സാധാരണമായിരുന്നു. കോലോത്തുനാടും ട്രാവൻകൂർ-വേനാട് രാജാവംശവും സഹോദരരാജവംശമായി വിശ്വസിക്കപ്പെടുന്നു, ചിലകസന്ദർഭ്ങളിൽ  തുളു രാജവംശമായി നല്ല ബന്ധം നിലനിർത്തിയിരുന്നു.

## ഇതും കാണുക
## അവലംബം

വർഗ്ഗം:കേരളത്തിലെ ഭൂപ്രദേശങ്ങൾ
വർഗ്ഗം:കേരളചരിത്രം
കർണം മല്ലേശ്വരി

ലഘുചിത്രം|കർണം മല്ലേശ്വരി
ഒളിമ്പിക്സിൽ മെഡൽ നേടുന്ന ആദ്യ ഇന്ത്യൻ വനിതയാണ് **കർണം മല്ലേശ്വരി** . 1975 ജൂൺ ഒന്നിന് ആന്ധ്രാപ്രദേശിലെ ശ്രീകാകുളം എന്ന സ്ഥലത്താണ് ഇവർ ജനിച്ചത്. 2000ത്തിലെ സിഡ്നി ഒളിമ്പിക്സിൽ ഭാരോദ്വഹനത്തിൽ വെങ്കലമെഡൽ നേടുകയിണ്ടായി. തന്റെ കുട്ടിക്കാലത്ത് ആദ്യമായി ജൂനിയർ വെയ്റ്റ്‌ലിഫ്റ്റിംഗ് ചാമ്പ്യൻഷിപ്പിൽ പങ്കെടുത്തപ്പോൾ തന്നെ കർണം ഒന്നാം സ്ഥാനം കരസ്ഥമാക്കുകയുണ്ടായി. തുടർന്ന്, 1992ൽ തായ്‌ലാന്റിൽ വെച്ച് നടന്ന ഏഷ്യൻ ജൂനിയർ വെയ്റ്റ്ലിഫ്റ്റിംഗ് ചാമ്പ്യൻഷിപ്പിലേക്ക് കർണം യോഗ്യത നേടുകയും ചെയ്തു. സിഡ്നിയിൽ സ്നാച്ച് വിഭാഗത്തിൽ   110 കിലോഗ്രാമും ക്ലീൻ ആൻഡ് ജെർക്ക് വിഭാഗത്തിൽ 130 കിലോഗ്രാമുമടക്കം 240 കിലോഗ്രാമം ഭാരമുയർത്തിയാണ് കർണം വെങ്കലജേത്രിയായി തിരഞ്ഞെടുക്കപ്പെട്ടത്. 1995-1996-ലെ രാജീവ് ഗാന്ധി ഖേൽരത്ന പുരസ്കാരം , 1994ലെ അർജുന അവാർഡ്, 1999-ൽ പത്മശ്രീ എന്നീ ബഹുമതികൾ അവർക്ക് ലഭിച്ചിട്ടുണ്ട്.

## അവലംബം


വർഗ്ഗം:ഇന്ത്യയുടെ ഒളിമ്പിക് മെഡൽ ജേതാക്കൾ
വർഗ്ഗം:അർജ്ജുന പുരസ്കാരം ലഭിച്ചവർ
വർഗ്ഗം:രാജീവ് ഗാന്ധി ഖേൽരത്ന പുരസ്കാരം ലഭിച്ചവർ
വർഗ്ഗം:1975-ൽ ജനിച്ചവർ
രാജ്യവർധൻ സിങ് രാഥോഡ്

കേണൽ **രാജ് വർദ്ധൻ റാഥോഡ്** (1970 ജനുവരി 29) 2004 ഏതൻസ് ഒളിമ്പിക്സിൽ ഇന്ത്യയ്ക്കുവേണ്ടി വെള്ളിമെഡൽ നേടി.
.സ്വാതന്ത്ര്യലബ്ധിക്ക് ശേഷം വ്യക്തിഗത മൽസരത്തിൽ വെള്ളിമെഡൽ നേടിയ ആദ്യത്തെ ഇന്ത്യക്കാരനാണ് അദ്ദേഹം.

## അവലംബം
 

വർഗ്ഗം:ഇന്ത്യയുടെ ഒളിമ്പിക് മെഡൽ ജേതാക്കൾ
വർഗ്ഗം:രാജീവ് ഗാന്ധി ഖേൽരത്ന പുരസ്കാരം ലഭിച്ചവർ
വർഗ്ഗം:പുരുഷ ഷൂട്ടർമാർ
വർഗ്ഗം:ഷൂട്ടർമാർ
വർഗ്ഗം:1970-ൽ ജനിച്ചവർ
വർഗ്ഗം:ഇന്ത്യയുടെ ഒളിമ്പിക് വെള്ളിമെഡൽ ജേതാക്കൾ‎
വർഗ്ഗം:പതിനാറാം ലോക്‌സഭയിലെ അംഗങ്ങൾ
വർഗ്ഗം:രാജസ്ഥാനിൽ നിന്നും ലോക്‌സഭയിൽ അംഗമായവർ
വർഗ്ഗം:ഭാരതീയ ജനതാ പാർട്ടി നേതാക്കൾ
വർഗ്ഗം:നരേന്ദ്ര മോദി മന്ത്രിസഭ
വർഗ്ഗം:നാഷണൽ ഡിഫൻസ് അക്കാദമിയിലെ പൂർവ്വ വിദ്യാർത്ഥികൾ
ഹിപ്പോലിറ്റേ ഡിലാറോഷ്

പ്രമുഖനായ ഫ്രഞ്ച് ചിത്രകാരനാണ്  )പോൾ ഡിലാറോഷ് എന്നറിയപ്പെടുന്ന **ഹിപ്പോലിറ്റേ ഡിലാറോഷ്** (17 ജൂലൈ 1797 – 4 നവംബർ 1856).
## ജീവിതരേഖ
1797 ജൂല. 7-ന് പാരിസിൽ ജനിച്ചു. പിതാവ് ഒരു കലാവിദഗ്ദ്ധനും സഹോദരൻ, ജൂൾസ് ഹിപ്പോലിറ്റെ ചിത്രകാരനുമായിരുന്നു. പ്രസിദ്ധ ചിത്രകാരനായിരുന്ന ഗ്രോസിന്റെ ശിഷ്യനായി ചിത്രരചന അഭ്യസിച്ച ഡിലോറോഷ് 1822-ൽ സലോണിൽ (ശ്രീലങ്ക) നടത്തിയ ചിത്രപ്രദർശനത്തോടെ ശ്രദ്ധേയനായി. 1832-ൽ എക്കോലെ ഡിബോ ആർട്ട്സിൽ പ്രൊഫസറായും ഇൻസ്റ്റിറ്റ്യൂട്ട് അംഗമായും നിയമിക്കപ്പെട്ടു. ഇറ്റലിയിൽ പല പ്രാവശ്യം സന്ദർശനം നടത്തിയ ഡിലാറോഷ് ഇവിടത്തെ ഫ്രഞ്ച് അക്കാദമി ഡയറക്ടറായ ഹൊറേസ് വെർണറ്റിന്റെ മകളെയാണ് വിവാഹം ചെയ്തത്.

ചരിത്രസംഭവങ്ങൾ യഥാതഥമായി ചിത്രീകരിക്കുന്നതിൽ വളരെയധികം ശ്രദ്ധകേന്ദ്രീകരിച്ച ചിത്രകാരനാണ് ഡിലാറോഷ്. പാർട്ടിസാൻകാർക്ക് പ്രിയങ്കരമായ വിഷയങ്ങളാണ് ചിത്രരചനക്കായി ഇദ്ദേഹം തിരഞ്ഞെടുത്തിരുന്നത്. ക്ളാസ്സിസിസത്തിനും റൊമാന്റിസിസത്തിനുമിടയിലുളള ഒരു പാതയാണ് ഡിലാറോഷ് വെട്ടിത്തെളിച്ചത്. ചരിത്രസംഭവങ്ങളെ ആസ്പദമാക്കിയുളള ഇദ്ദേഹത്തിന്റെ ചിത്രപരമ്പര അസ്വാദകരെ ഏറെ ആകർഷിച്ചു. 1837-നു ശേഷം പോർട്രെയിറ്റുകളും മതപരമായ ചിത്രങ്ങളും തയ്യാറാക്കുന്നതിലാണ് കൂടുതൽ ശ്രദ്ധകേന്ദ്രീകരിച്ചത്. പലപ്പോഴും ചിത്രരചനയ്ക്കു മുന്നോടിയായി മെഴുകുമാതൃകകൾ തയ്യാറാക്കുകയും ചെയ്തിരുന്നു.

1837-ൽ എക്കൊലെ ഡിബൊ ആർട്ടിസിന്റെ ലക്ചർ ഹാളിൽ ചുവർ ചിത്രങ്ങൾ രചിക്കന്നതിനുള്ള ചുമതല ഡിലാറോഷ് ഏറ്റെടുത്തു.ചിത്രകലയുടെ ചരിത്രത്തിലേക്കു വെളിച്ചം വീശുന്ന ഈ രചന 1841-ൽ പൂർത്തിയാക്കി.1855-ൽ ഒരു അഗ്നിബാധയെ തുടർന്നുണ്ടായ കേടുപാടുകൾ തീർക്കാൻ ഡിലാറോഷ് ശ്രമിച്ചുവെങ്കിലും അതു പൂർത്തിയാക്കാൻ കഴിയുന്നതിനു മുൻപ് 1856 ന.4-ന് അന്തരിച്ചു. 

## കൃതികൾ
## പുരസ്കാരം
## അവലംബം

## അധിക വായനയ്ക്ക്
## പുറം കണ്ണികൾ

*Delaroche returned after 70 years
## ചിത്രജാലകം

Image:PAUL DELAROCHE - Ejecución de Lady Jane Grey (National Gallery, Londres, 1834).jpg|*[[The Execution of Lady Jane Grey (painting)|The Execution of Lady Jane Grey]]* (1833, National Gallery, London)
Image:DelarocheQueenElizabeth.jpg|*The Death of Elizabeth I, Queen of England* (1828, Louvre)
Image:DelarocheCromwell.jpg|*Cromwell and the corpse of Charles I* (Musée des Beaux-Arts de Nîmes)
Image:PAUL DELAROCHE - Napoleón cruzando los Alpes (Walker Art Gallery, Liverpool, 1850. Óleo sobre lienzo, 279.4 x 214.5 cm).jpg|*[[Bonaparte Crossing the Alps]]* (1850, Walker Art Gallery, Liverpool).
Image:DelarocheNapoleon.jpg|*Napoléon abdiquant à Fontainebleau* ("Napoléon abdicating in Fontainebleau," 1845 oil-on-canvas, The Royal Collection, London)
Image:Peter der-Grosse 1838.jpg|*[[Peter I of Russia|Peter the Great]]*, 1838
Image:Laud & Strafford.jpg|*[[Thomas Wentworth, 1st Earl of Strafford|Strafford]] led to Execution*, oil-on-canvas, 1836.
Image:DelarocheKingEdward.jpg|*[[Princes in the Tower|The Children of Edward]]* (1831, oil-on-canvas, Louvre)
Image:joan of arc interrogation.jpg|*Joan d'arc being interrogated*, 1824, Musée des Beaux-Arts, Rouen, France.
Image:Hérodiade - Paul Delaroche - Wallraf-Richartz-Museum & Fondation Corboud-6067 (without frame).jpg|*[[Herodias]]*, 1843, Wallraf-Richartz-Museum, Cologne, Germany.
File:Charles I Insulted by Cromwell's Soldiers.jpg|*[[Charles I Insulted by Cromwell's Soldiers]]*, 1836, thought lost in The Blitz, rediscovered in 2009


വർഗ്ഗം:ഫ്രഞ്ച് ചിത്രകാരന്മാർ
വർഗ്ഗം:1797-ൽ ജനിച്ചവർ
വർഗ്ഗം:1856-ൽ മരിച്ചവർ
ഹർ ഹാത്ത് മേം ഫോൺ

ദാരിദ്ര്യ രേഖയ്ക്കു താഴെയുള്ള കുടുംബങ്ങളിൽ ഒരു മൊബൈൽ ഫോൺ വീതം നൽകാനുള്ള ഭാരത സർക്കാർ പദ്ധതിയാണ് **ഹർ ഹാത്ത് മേം ഫോൺ**. ഇതിനായി 7000 കോടി രൂപ നീക്കി വയ്ക്കാനും സർക്കാർ ആലോചിക്കുന്നു. ഓഗസ്റ്റ് 15 നു പ്രധാനമന്ത്രി മൻമോഹൻ സിങ് പദ്ധതി പ്രഖ്യാപിക്കുമെന്ന് കരുതുന്നു. ആറു മില്യൺ കുടുംബങ്ങൾക്ക് ഇതിൻറെ പ്രയോജനം ലഭിക്കുമെന്നാണു സൂചന. 200 മിനിറ്റ് സൗജന്യ ലോക്കൽ ടോക് ടൈമും ഇതിനോടൊപ്പം നൽകുന്നുണ്ട്. 
## അവലംബം


വർഗ്ഗം:ഭാരതസർക്കാരിന്റെ ക്ഷേമപദ്ധതികൾ‎
ആഫ്രിക്കൻ കാട്ടാന

ആഫ്രിക്കൻ വനാന്തരങ്ങളിൽ മാത്രം കാണപ്പെടുന്ന ഒരിനം കുഞ്ഞൻ ആനയാണ് **ആഫ്രിക്കൻ കാട്ടാന** (ശാസ്തീയനാമം: *Loxodonta cyclotis*). വലിപ്പക്കുറവു മൂലം **പിഗ്മി ആനകൾ** എന്നും വിളിക്കപ്പെടുന്നു. സവാന ആനകളെ അപേക്ഷിച്ചു  ചെവികൾ ചെറുതും ഉരുണ്ടതുമാണ്. കൊമ്പുകൾ ചെറുതും നേരെയുള്ളതും ആണെന്ന് മാത്രമല്ല വായിൽ നിന്ന് അധികം പുറത്തേക്ക് വരാത്ത തരത്തിലുമായിരിക്കും. 

ആഫ്രിക്കൻ കാട്ടാനകൾക്ക് കൂടിയത് 4,500 കിലോ (10,000 പൗണ്ട്) ഭാരവും മൂന്ന് മീറ്റർ (പത്ത് അടി) പൊക്കവും ഉണ്ടായിരിക്കും. എങ്കിലും സാധാരണയായി ഇവ രണ്ടര മീറ്ററിൽ (8 അടി) അധികം പൊക്കം വയ്ക്കാറില്ല. മധ്യ ആഫ്രിക്കയിലും പടിഞ്ഞാറൻ ആഫ്രിക്കയിലും ഉള്ള മഴക്കാടുകളിലാണ് കാട്ടാനകളെ കാണപ്പെടുന്നത്. ചിലപ്പോൾ ഇവരുടെ അധിവാസം കാടിന്റെ അരികിൽ വരെ എത്തുകയും, തത്‌ഫലമായി സവാന ആനകളുടെ ആവാസമേഖലയിൽ‍ അതിക്രമിച്ച് കടക്കുകയും ചെയ്യും. പഠനത്തിനു പ്രതികൂലമായ അന്തരീക്ഷമാണ് ആഫ്രിക്കയിൽ ഉള്ളത് എന്നതിനാൽ സവാനകളേക്കാൾ വളരെക്കുറച്ച് വിവരങ്ങൾ മാത്രമേ ആഫ്രിക്കൻ കാട്ടാനകളെക്കുറിച്ച് ലഭ്യമായിട്ടുള്ളൂ.

## അവലംബം

## പുറത്തേക്കുള്ള കണ്ണികൾ

*BBC Wildlife Finder - video clips from the BBC archive
*ARKive - Images and movies of the forest elephant (''Loxodonta cyclotis'') 
*PBS Nature: Tracking Forest Elephants 
*Forest Elephant Program
*Elephant Information Repository  - An in-depth resource on elephants
*The Elephant Listening Project - Information on forest elephants and their vocalizations.

വർഗ്ഗം:ആനകൾ
കുഴിക്കാട്ടുശ്ശേരി

കേരളത്തിൽ തൃശ്ശൂർ ജില്ലയിലെ ആളൂർ പഞ്ചായത്തിലെ ഒരു ഗ്രാമമാണ് **കുഴിക്കാട്ടുശ്ശേരി**. തൃശ്ശൂർ പട്ടണത്തിൽ നിന്ന് 28 കിലോമീറ്റർ ദൂരത്തിലും, കൊച്ചി നഗരത്തിൽ നിന്ന് 55 കിലോമീറ്റർ ദൂരത്തിലും, ചാലക്കുടി പട്ടണത്തിൽ നിന്ന് 10 കിലോമീറ്റർ ദൂരത്തിലും മാള പട്ടണത്തിൽ നിന്ന് 5 കിലോമീറ്റർ ദൂരത്തിലും സ്ഥിതി ചെയ്യുന്ന ഒരു പ്രദേശമാണ് കുഴിക്കാട്ടുശ്ശേരി.

കുഴിക്കാട്ടുശ്ശേരിയെന്നറിയപ്പെടുന്നത് കുണ്ടായി മുതൽ കൊമ്പൊടിഞ്ഞാമാക്കൽ വരെ രണ്ട് കിലോമീറ്റർ ദൂരത്തിലുള്ള പ്രദേശങ്ങളെയാണ്. 

## അധികാരപരിധികൾ
* പാർലമെന്റ് മണ്ഡലം - ചാലക്കുടി, മുകുന്ദപുരം എന്നാണ് പഴയ പേര്.
* നിയമസഭ മണ്ഡലം - ഇരിങ്ങാലക്കുട, 2011 ലെ മണ്ഡല പുനർനിർണ്ണയത്തിന് മുൻപ് മാള മണ്ഡലം.
* വിദ്യഭ്യാസ ഉപജില്ല - മാള
* വിദ്യഭ്യാസ ജില്ല - ഇരിങ്ങാലക്കുട

## പ്രധാന സ്ഥാപനങ്ങൾ

* സെന്റ് മേരീസ് ജി.എച്ച്.എസ്. വിദ്യാലയം, കുഴിക്കാട്ടുശ്ശേരി 
* സെന്റ് മേരീസ് എൽ.പി വിദ്യാലയം, കുഴിക്കാട്ടുശ്ശേരി 
* മറിയം ത്രേസ്യ കബറിടം, കുഴിക്കാട്ടുശ്ശേരി - ക്രിസ്ത്യൻ തീർത്ഥാടനകേന്ദ്രമാണ്  
* ഗ്രാമിക, കുഴിക്കാട്ടുശ്ശേരി - കേരള സംഗീത നാടക അക്കാദമിയുടെ സംസ്ഥാനത്തെ ഏറ്റവും മികച്ച കലാസമിതിക്ക് ഏർപ്പെടുത്തിയ കേളീപുരസ്‌കാരത്തിന് 2011 ൽ അർഹമായി.
* ഗ്രാമീണ വായനശാല, കുഴിക്കാട്ടുശ്ശേരി 
* മറിയം ത്രേസ്യ ആശുപത്രി, കുണ്ടായി
* കുഴിക്കാട്ടുശ്ശേരി പള്ളി (കൊമ്പൊടിഞ്ഞാമാക്കൽ പള്ളി) - സീറോ മലബാർ കത്തോലിക്കാ സഭയുടെ പള്ളി 
* എൽ.എഫ്.എൽ.പി സ്കൂൾ, കൊമ്പൊടിഞ്ഞാമാക്കൽ
* കാത്തലിക് സിറിയൻ ബാങ്ക്, ബ്രാഞ്ച്, കൊമ്പൊടിഞ്ഞാമാക്കൽ

## എത്തിച്ചേരാനുള്ള വഴി
റോഡ് വഴി - എൻ.എച്ച് 47 ൽ തൃശ്ശൂർ - എറണാകുളം വഴിയിൽ, കൊടകരയിൽ നിന്ന് 8 കിലോമീറ്റർ, ചാലക്കുടിയിൽ നിന്ന് 10 കിലോമീറ്റർ ദൂരത്തിൽ സ്ഥിതി ചെയ്യുന്നു. കൊടകര - മാള സംസ്ഥാനപാതയിൽ ആളൂരിനും അഷ്ടമിച്ചിറയ്ക്കും ഇടയിലായി സ്ഥിതി ചെയ്യുന്നു.

റെയിൽ വഴി - അടുത്തുള്ള റെയിൽ‌വേ സ്റ്റേഷൻ ചാലക്കുടി ദൂരം 8 കിലോമീറ്റർ, ഇരിഞ്ഞാലക്കുട, ദൂരം 4 കിലോമീറ്റർ എന്നിവയാണ്.

വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം), ദൂരം 32 കിലോമീറ്റർ.

## സമീപ ഗ്രാമങ്ങൾ

കുഴിക്കാട്ടുശ്ശേരി ഒട്ടനവധി ഗ്രാമങ്ങളാ‍ൽ ചുറ്റപ്പെട്ടു കിടക്കുന്നു. ചില പ്രധാന ഗ്രാമങ്ങൾ താഴെ പറയുന്നവയാണ്. 

* ആളൂർ
* തുമ്പൂർ
* വെള്ളാഞ്ചിറ
* കാരൂർ 
* അഷ്ടമിച്ചിറ
* പുത്തൻചിറ

## ചിത്രശാല


File:Kundai_-_Mariam_Thresia_Hospital-1.JPG|മറിയം ത്രേസ്യ ആശുപത്രി
File:Kundai_-_Mariam_Thresia_Hospital-2.JPG|മറിയം ത്രേസ്യ ആശുപത്രി
File:Kuzhikkattussery_St._Mary%27s_L.P_School.JPG|സെന്റ് മേരീസ് എൽ.പി വിദ്യാലയം
File:Kuzhikkattussery_St._Mary%27s_G.H.S_School-1.JPG| സെന്റ് മേരീസ് ജി.എച്ച്.എസ്. വിദ്യാലയം
File:Kuzhikkattussery_St._Mary%27s_G.H.S_School-3.JPG| സെന്റ് മേരീസ് ജി.എച്ച്.എസ്. വിദ്യാലയം
File:Kombodinjamakkal_L.F.L.P_School.JPG|എൽ.എഫ്.എൽ.പി സ്കൂൾ
File:Kombidinjamakkal_-_Kuzhikkattussery_Church.JPG|കൊമ്പൊടിഞ്ഞാമാക്കൽ ക്രിസ്ത്യൻ പള്ളി
File:Kuzhikkattussery_Library_-_കുഴിക്കാട്ടുശ്ശേരി_ഗ്രാമീണ_വായനശാല.JPG|കുഴിക്കാട്ടുശ്ശേരി ഗ്രാമീണ വായനശാല


വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
പ്ലാസ്റ്റിസൈസർ

എളുപ്പത്തിൽ പൊട്ടുന്ന  പോളിമറുകളുടെ ഗ്ലാസ്സ് ട്രാൻസീഷൻ താപമാനം താഴ്ത്തി, അവയെ പതം വരുത്താനായി  (മൃദൂകരിക്കാനായി) ചേർക്കുന്ന രാസസംയുക്തമാണ്  **പ്ലാസ്റ്റിസൈസർ** . പതം വരുത്തുന്ന ഈ പ്രക്രിയയെ പ്ലാസ്റ്റിസൈസേഷൻ എന്നു പറയുന്നു. പ്ലാസ്റ്റിസൈസറുകളുപയോഗിച്ച്  അതിസുലഭമായി കൈകാര്യം ചെയ്യാനാകിയ പോളിമറുകളിൽ ഒന്നാണ്  പോളി വൈനൈൽ ക്ലോറൈഡ് (പി.വി.സി.)

## പ്രത്യേകതകൾ
പ്ലാസ്റ്റിസൈസറുകൾ സാധാരണ സരളമോ, സങ്കീർണ്ണമോ ആയ രാസസംയുക്തങ്ങളാണ്. അവ  പോളിമറുകളുമായി നല്ല പോലെ ഇടകലരുന്നവയാവണം. അതായത് രാസ-ഭൗതികഗുണങ്ങളിൽ സാമ്യത ഉണ്ടായിരിക്കണം.  ഉരുപ്പടികൾ നിർമ്മിക്കാനായി തയ്യാറാക്കുന്ന പ്ലാസ്റ്റിക് മിശ്രിതങ്ങളിൽ 30 ശതമാനം വരെ പ്ലാസ്റ്റിസൈസർ കണ്ടേക്കാം. പ്ലാസ്റ്റിസൈസറുടെ ശേഷി ( effeciency) പലവിധത്തിലും കണക്കാക്കാം.Tg എത്രത്തോളം താഴ്ത്താനായെന്നതും, പ്ലാസ്റ്റിസൈസർ ചേർത്ത പ്ലാസ്റ്റിക് മിശ്രിതക്കൂട്ടിന്റെ ശാനത ( melt viscosity)എത്രയാണെന്നതും ഇവയിൽ പ്രധാനമാണ്.

## അവലംബം
Plasticisers Information Centre

വർഗ്ഗം : പോളിമറുകൾ
ആഫ്രിക്കൻ ബുഷ് ആന

ആനകളിൽ ഏറ്റവും വലിയ ഇനമാണ് **ആഫ്രിക്കൻ ബുഷ് ആന** അഥവാ **ആഫ്രിക്കൻ സവേന ആന** (ശാസ്തീയനാമം: Loxodonta africana). കരയിലെ  ഏറ്റവും വലിയ ജീവിയായ ആഫ്രിക്കൻ ബുഷ് ആനയ്ക്ക് പതിമൂന്ന് അടി (നാല് മീറ്റർ) പൊക്കവും ഏഴായിരം കിലോ (ഏഴുടൺ) ഭാരവും ഉണ്ടാകും. ഒരു ആ‍ണാനയ്ക്കു ശരാശരി മൂന്ന് മീറ്റർ (പത്ത് അടി) പൊക്കവും അയ്യായിരത്തിനും ആറായിരത്തിനും (കിലോ) ഇടയ്ക്കു ഭാരവും ഉണ്ടാകും. പെണ്ണാനകൾ ആണാനകളേക്കാൾ ചെറുതായിരിക്കും. സവേന ആനകൾ അധികവും തുറസായ സ്ഥലങ്ങളിലും ചതുപ്പുകളുടേയും തടാകങ്ങളുടേയും കരയിലുമാണ് കാണപ്പെടുന്നത്. ആഫ്രിക്ക എമ്പാടും തെക്കൻ സഹാറ മരുഭൂമിയും ഇവരുടെ ആവാസ കേന്ദ്രങ്ങൾ ആണ്.

## അവലംബം

## പുറത്തേക്കുള്ള കണ്ണികൾ

* Elephant Information Repository  - An in-depth resource on elephants
* ARKive - images and movies of the African Bush Elephant ''(Loxodonta africana)'' 
* BBC Wildlife Finder - Clips from the BBC archive, news stories and sound files of the African Bush Elephant

വർഗ്ഗം:ആനകൾ
പ്ലാസ്മാ പോളിമറൈസേഷൻ

പ്ലാസ്മാ സ്രോതസ്സുകളുപയോഗിച്ച് നടത്തുന്ന പോളിമറീകരണമാണ് **പ്ലാസ്മാ പോളിമറൈസേഷൻ.** **ഗ്ലോ ഡ്സിചാർജ് പോളിമറൈസേഷൻ** എന്നും അറിയപ്പെടുന്നു. 
## പ്രത്യേകതകൾ
അന്തിമ ഉത്പന്നം പൊതുവേ, പാളികളായോ അടരുകളായോ, ആണ് ലഭ്യമാകുക. ശൃംഖലകൾ പരസ്പരം കെട്ടുപിണഞ്ഞ അവസ്ഥയിലാവും. ഒരു മൈക്രോൺ വരെ കട്ടിയുളള, സുഷിരരഹിതമായ പാളികൾ നിർമ്മിച്ചെടുക്കാനാവും.  

## അവലംബം
#.
#

## പുറത്തേക്കുള്ള കണ്ണികൾ
വർഗ്ഗം:രാസപ്രക്രിയകൾ
നിർമലാ ദേശ്പാണ്ഡെ

മറാഠി എഴുത്തുകാരിയായ **നിർമ്മലാ  ദേശ്പാണ്ഡെ** ഗാന്ധിയൻ തത്ത്വങ്ങളുടെ വക്താവും സമാധാനദൂതികയുമായി ലോകരാഷ്ട്രങ്ങളുടെ ആദരവ് നേടി. 1929 ഒക്ടോബർ 17-ന് നാഗ്പൂരിലാണ് ജനിച്ചത്. മാതാവ് വിമലയും പിതാവ് പ്രമുഖ മറാഠി എഴുത്തുകാരനായിരുന്ന പി.വൈ. ദേശ്പാണ്ഡെയും ആയിരുന്നു. നാഗ്പൂർ യൂണിവേഴ്സിറ്റിയിൽനിന്ന് രാഷ്ട്രമീമാംസയിൽ ബിരുദാനന്തര ബിരുദം നേടിയ നിർമ്മല വിവാഹജീവിതം വേണ്ടെന്നുവച്ച് സമൂഹസേവനം തന്റെ പന്ഥാവായി സ്വയം തിരഞ്ഞെടുക്കുകയായിരുന്നു. കുറച്ചുകാലം കോളജ് അധ്യാപികയായി നാഗ്പൂർ മോറിസ് കോളജിൽ സേവനം അനുഷ്ഠിച്ചിട്ടുണ്ട്.

## ഭൂദാനപ്രസ്ഥാനത്തിൽ

ആചാര്യ വിനോബ ഭാവെയുടെ നേതൃത്വത്തിൽ ആരംഭിച്ച ഭൂദാനപ്രസ്ഥാനത്തിൽ 1952-ൽ നിർമ്മല പങ്കുചേർന്നു. ഈ പ്രസ്ഥാനത്തിന്റെ ഭാഗമായി വിനോബാജിയോടൊപ്പം 40,000 കി.മീറ്ററിലേറെ ഗ്രാമങ്ങളിലൂടെ സഞ്ചരിച്ചു. ഭൂവുടമകളിൽ നിന്നു കിട്ടിയ ഭൂമി ഭൂരഹിതരായ കർഷകർക്ക് വിതരണം ചെയ്തു. അക്രമങ്ങളും രക്തച്ചൊരിച്ചിലും ഉണ്ടായ സ്ഥലങ്ങളിലെല്ലാം സമാധാനദൂതുമായി പതിവായി സഞ്ചരിച്ചിരുന്നു.

## പ്രഗൽഭയായ എഴുത്തുകാരി

'ദീദി' എന്നു പരക്കെ അറിയപ്പെട്ടിരുന്ന നിർമ്മല പ്രഗല്ഭയായ ഒരു എഴുത്തുകാരി കൂടിയായിരുന്നു. നോവലുകളും നാടകങ്ങളുമുൾപ്പെടെ ഒട്ടേറെ ഗ്രന്ഥങ്ങൾ ഇവർ രചിച്ചിട്ടുണ്ട്. ഇവരുടെ *ചിംഗ്ലിങ്* എന്ന ഹിന്ദി നോവലിന് ദേശീയ ബഹുമതി ലഭിച്ചിട്ടുണ്ട്. ഈശോപനിഷത്തിന് വ്യാഖ്യാനവും *വിനോബ ഭാവെ* എന്ന ജീവചരിത്രകൃതിയും രചിച്ചു. പൌനാർ ആശ്രമത്തിൽ നിന്നും പ്രസിദ്ധീകരിക്കുന്ന *മൈത്രി* എന്ന ആനുകാലികത്തിന്റെയും ഡൽഹിയിൽ നിന്നുള്ള നിത്യനൂതൻ എന്ന ജേണലിന്റെയും എഡിറ്ററായും സേവനം അനുഷ്ഠിച്ചുവന്നു.

## രാജ്യസഭാംഗം

രണ്ടുതവണ രാജ്യസഭാംഗമായ (1997-1999-ലും 2004 മുതൽ 2008 ഏപ്രിൽ 1 വരെയും) നിർമ്മല ദേശ്പാണ്ഡെ 2005-ൽ നോബൽ പുരസ്കാരത്തിന് (സമാധാനത്തിന്) നാമനിർദ്ദേശം ചെയ്യപ്പെട്ടിരുന്നു. 2006-ൽ ഇവർക്ക് പദ്മവിഭൂഷൺ ബഹുമതി നൽകി രാജ്യം ആദരിച്ചു. ഭാരതത്തിലെ രാഷ്ട്രപതി പദത്തിനും ഇവരുടെ പേര് നിർദ്ദേശിക്കപ്പെട്ടു. രാജീവ് ഗാന്ധി സദ്ഭാവനാ പുരസ്കാരമുൾപ്പെടെയുള്ള ഒട്ടേറെ ബഹുമതികൾ ഇവർക്ക് ലഭ്യമായിട്ടുണ്ട്.

## പദവികൾ

റൂറൽ ഡെവലപ്മെന്റ് സ്റ്റാൻഡിങ് കമ്മിറ്റി, ഇൻഫർമേഷൻ & ബ്രോഡ്കാസ്റ്റിങ് സ്റ്റാൻഡിങ് കമ്മിറ്റി, സോഷ്യൽ വെൽഫെയർ ബോർഡ്, എംപവർമെന്റ് ഒഫ് വിമൻ കമ്മിറ്റി തുടങ്ങിയവയിലൊക്കെ അംഗമായിരുന്ന നിർമ്മല അഖിലഭാരത രചനാത്മ സമാജം, ഹരിജൻ സേവക സമാജം, ഗാന്ധി ആശ്രം, റീകൺസ്ട്രക്ഷൻ ട്രസ്റ്റ് എന്നിവയുടെ അധ്യക്ഷയായും എ.പി.എ. (അസോസിയേഷൻ ഒഫ് പീപ്പിൾസ് ഒഫ് ഏഷ്യ), ഇന്ത്യാ പാകിസ്താൻ ഫോറം ഒഫ് പാർലമെന്റേറിയൻസ് എന്നിവയുടെ ചെയർപേഴ്സണായും സേവനം അനുഷ്ഠിച്ചിരുന്നു. കൂടാതെ നാഷണൽ ഇന്റഗ്രേഷൻ കൌൺസിൽ അംഗം, സെൻട്രൽ അഡ്വൈസറി ബോർഡ് ഒഫ് എഡ്യൂക്കേഷൻ അംഗം, വിനോബാജന്മസ്ഥാൻ പ്രതിഷ്ഠാൻ അധ്യക്ഷ, തിരുപ്പതി രാഷ്ട്രീയ സേവാസമിതി അധ്യക്ഷ എന്നിങ്ങനെ ഒട്ടേറെ പദവികളിൽ തുടരുമ്പോഴാണ് 2008 മേയ് ഒന്നിന് നിർമ്മലാ ദേശ്പാണ്ഡെ അന്തരിച്ചത്.

## പുറത്തേക്കുള്ള കണ്ണികൾ
*http://www.nirmaladeshpande.org/ 
*http://www.nirmaladeshpande.org/index2.html 
*http://www.rediff.com/news/2008/may/01nirmala.htm
*http://www.globalonenessproject.org/interviewee/nirmala-deshpande 

വർഗ്ഗം:രാജീവ് ഗാന്ധി സദ്ഭാവനാ പുരസ്‌കാരം ലഭിച്ചവർ
വർഗ്ഗം:1929-ൽ ജനിച്ചവർ
വർഗ്ഗം:2008-ൽ മരിച്ചവർ
വർഗ്ഗം:സിതാര എ ഇംതിയാസ് പുരസ്കാരജേതാക്കൾ
വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:സാമൂഹ്യപ്രവർത്തനത്തിൽ പദ്മവിഭൂഷൺ അവാർഡ് ലഭിച്ചവർ
ഇടുക്കി വിമാനത്താവളം

ഇടുക്കി ജില്ലയിലെ നിർദ്ദിഷ്ട ഗ്രീൻഫീൽഡ് വിമാനത്താവളമാണ് **ഇടുക്കി വിമാനത്താവളം**. കട്ടപ്പനയ്ക്ക് സമീപമുള്ള അണക്കരയിലാണ് ഇത് സ്ഥാപിക്കുവാൻ ഉദ്ദേശിച്ചിരിക്കുന്നത്. 2009 ജനുവരി 23-ന് എയർപോർട്ട് അതോറിറ്റി ഉദ്യോഗസ്ഥർ ഇവിടം സന്ദർശിച്ച് സ്ഥലം യോജിച്ചതാണെന്ന് നിഗമനം നടത്തിയിരുന്നു. 900 ഏക്കർ സ്ഥലത്താണ് പദ്ധതി സ്ഥാപിക്കുക. ആദ്യഘട്ടത്തിൽ 500 ഏക്കർ സ്ഥലത്താണ് പദ്ധതി നടപ്പിലാക്കുക. എയർബസ് എ 321, ബോയിങ് 737-800, തുടങ്ങി ഇടത്തരം ജെറ്റ് വിമാനങ്ങൾക്ക് വരെ ഇവിടെ ലാൻഡ് ചെയ്യുവാൻ സാധിക്കും വിധത്തിൽ 7500 അടി നീളത്തിലാണ് റൺവേ സ്ഥാപിക്കുക.

2012-ലെ ബജറ്റിൽ സാധ്യത പഠനത്തിന് 50 ലക്ഷം വകയിരുത്തി. 2009-ൽ എൽ.ഡി.എഫ്. സർക്കാർ ഭരണാനുമതി നൽകുകയും അതുമായി ബന്ധപ്പെട്ട് കേന്ദ്രവ്യോമയാന മന്ത്രാലയം അനുകൂല റിപ്പോർട്ടും സമർപ്പിച്ചിരുന്നു. 

വിമാനത്താവളത്തിന്റെ സാധ്യതാപഠനത്തിന്റെ ഭാഗമായി 2012 മാർച്ചിൽ  ജി.പി.എസ്. (ഗ്ലോബൽ പൊസിഷനിങ് സിസ്റ്റം) വാല്യൂ പരിശോധന നടത്തിയിരുന്നു. ഈ പ്രദേശത്തെ 8 മേഖലകളായി തിരിച്ചാണ് ജി.പി.എസ്. വാല്യൂ പഠനം നടത്തിയത്. മാർച്ച് 31-നാണ് ഇതു സംബന്ധിച്ച പഠനം പൂർത്തിയാക്കിയത്. 

2012 ഡിസംബർ 18-ന് വിമാനത്താവള നിർമ്മാണത്തിന് എയർപോർട്ട് അതോറിറ്റി ഓഫ് ഇന്ത്യയുടെ അനുമതി ലഭിച്ചു.

## അവലംബം

വർഗ്ഗം:കേരളത്തിലെ നിർദ്ദിഷ്ടവിമാനത്താവളങ്ങൾ